text: 10 Esi Yerusalem-fia Adoni-Zedek nya se be Yosua xɔ Ai eye wòtsrɔ̃e gbidii, ewɔ Ai kple efe fia+ abe ale si tututu wòwɔ Yeriko kple efe fia ene,+ eye Gibeontɔwo wɔ ŋutifafa kple Israel,+ eye wole wo dome ko la,2 dzidzi foe ŋutɔ,+ elabena Gibeon du la lolo abe fiaduawo dometɔ ɖeka ene. Elolo wu Ai,+ eye eme ŋutsuwo katã nye aʋakalẽtɔwo.3 Eya ta Yerusalem-fia Adoni-Zedek ɖo du sia ɖe Hebron-fia Hoham+ kple Yarmut-fia Piram kple Lakis-fia Yafia kpakple Eglon-fia Debir+ be:4 “Miva kpe ɖe ŋunye ne míaho aʋa ɖe Gibeon ŋu, elabena ewɔ ŋutifafa kple Yosua kpakple Israel-viwo.”+5 Ale Amoritɔwo+ fe fia atɔ̃ siwo nye Yerusalem-fia, Hebron-fia, Yarmut-fia, Lakis-fia, Eglon-fia kple wofe aʋakɔwo katã fo fu, eye wova fu asaɖa anyi ɖe Gibeon ŋu be yewoakpe aʋa kplii.6 Eye Gibeon ŋutsuwo dɔ ame ɖo ɖe Yosua le asaɖa la me le Gilgal+ be: “Mègagblẽ wò kluviwo+ ɖi o. Va kaba ne nàxɔ na mí, eye nàkpe ɖe mía ŋu! Amoritɔwo fe fia siwo katã le tonutoa me la fo takpli ɖe mía ŋu.”7 Eya ta Yosua kple aʋawɔlawo kpakple kalẽtɔwo+ katã ho tso Gilgal yi.8 Eye Yehowa gblɔ na Yosua be: “Mègavɔ̃ wo o,+ elabena metsɔ wo de asi na wò.+ Wo dometɔ aɖeke mate ŋu anɔ te ɖe nuwò o.”+9 Eye Yosua zɔ zã blibo la katã tso Gilgal va dze wo dzi le vo me.10 Eye Yehowa na wotɔtɔ le Israel ŋkume,+ eye wowu wo etefe mekɔ o le Gibeon, eye wokplɔ wo ɖo to todzimɔ si yi Bet-Horon, eye wonɔ wo wum va se ɖe keke Azeka kple Makeda ke.11 Esime wonɔ sisim le Israel nu, eye wonɔ Bet-Horon fe abu ɖim la, Yehowa na tsikpe gãwo dza tso dzifo ɖe wo dzi, va se ɖe keke Azeka ke eye woku. Le nyatefe me la, ame siwo tsikpeawo wu sɔ gbɔ wu ame siwo Israel-viwo wu kple yi.12 Ɣemaɣi, le gbe si gbe Yehowa si Amoritɔwo vevie le Israel-viwo ŋgɔ lae Yosua gblɔ na Yehowa le Israel-viwo ŋkume be:“Ɣe, tɔ+ ɖe Gibeon tame,+Eye ɣleti, tɔ ɖe Aiyalon Bali la tame!”13 Ale ɣe la tɔ ɖi, eye ɣleti hã meɖe zɔ o va se ɖe esime dukɔ la bia hlɔ̃ efe futɔwo. Ðe womeŋlɔe ɖe Yasar* fe agbalẽ+ me oa? Eye ɣe tɔ ɖe dzifo titina, eye meɖe abla yi ɖaɖo to o abe ŋkeke ɖeka blibo ene.14 Ŋkeke aɖeke menɔ abe esia ene kpɔ o, eɖanye do ŋgɔ nɛ alo le emegbe, si me Yehowa ɖo to amegbetɔ fe gbe o,+ elabena Yehowa nɔ aʋa wɔm na Israel.+15 Le ema megbe la, Yosua kple Israel-viwo katã gbugbɔ va asaɖa la me le Gilgal.+16 Ke fia atɔ̃awo si yi ɖabe ɖe agado me le Makeda.+17 Eye wova gblɔ na Yosua be: “Wokpɔ fia atɔ̃awo wobe ɖe agado me le Makeda.”+18 Eya ta Yosua gblɔ be: “Mimli kpe gãwo ɖo agado la nu, eye miɖe ŋutsuwo woadzɔ wo ŋu.19 Ke mi ame susɔeawo, migatɔ o. Minya miafe futɔwo ɖe nu, eye minɔ wo wum tso wo megbe.+ Migaɖe mɔ na wo woage ɖe wofe duawo me o, elabena Yehowa mia Mawu tsɔ wo de asi na mi.”20 Yosua kple Israel-viwo wu wo dometɔ gbogbo aɖewo hetsrɔ̃ wo katã kloe, negbe agbetsila ʋɛ aɖewo koe susɔ siwo si yi ɖabe ɖe wofe du sesẽwo me;21 ke aʋakɔ blibo la katã trɔ yi asaɖa la me le Yosua gbɔ le Makeda dedie. Ame aɖeke megake atse gblɔ nya aɖeke* ɖe Israel-viwo ŋu o.22 Azɔ Yosua gblɔ be: “Miʋu nu le agado la nu, ne miakplɔ fia atɔ̃awo do goe tso agado la me vɛ nam.”23 Eye wokplɔ fia atɔ̃awo tso agado la me vɛ nɛ: Yerusalem-fia, Hebron-fia, Yarmut-fia, Lakis-fia kple Eglon-fia.+24 Esi wokplɔ fia siawo vɛ na Yosua la, eyɔ Israel ŋutsuwo katã, eye wògblɔ na aʋakplɔla siwo yi kplii la be: “Mite va ŋgɔ. Mitsɔ miafe afɔwo ɖo fia siawo fe ʋume.” Eya ta wote va ŋgɔ, eye wotsɔ wofe afɔwo ɖo wofe ʋume.+25 Eye Yosua gblɔ na wo be: “Migavɔ̃ o, eye ŋɔ megadzi mi o.+ Milé dzi ɖe fo, eye misẽ ŋu, elabena aleae Yehowa awɔ miafe futɔ siwo katã ŋu mieho aʋa ɖo lae.”+26 Emegbe Yosua wu wo, eye wòhe wo ɖe ati atɔ̃ ŋu, eye wonɔ atiawo ŋu va se ɖe fiẽ.27 Le ɣetrɔ la, Yosua ɖe gbe be woayi aɖaɖe wo le atiawo ŋu,+ eye wokɔ wo fu gbe ɖe agado si me wobe ɖo la me. Eye wotsɔ kpe gãwo ɖo agado la nu, eye wogale afi ma va se ɖe egbe.28 Gbe ma gbe Yosua xɔ Makeda,+ eye wòsii kple yi. Etsrɔ̃ efe fia kple ame* siwo katã le eme la gbidigbidi.+ Mena ame aɖeke tsi agbe o. Ewɔ Makeda-fia+ abe ale si wòwɔ Yeriko-fia ene.29 Eye Yosua kple Israel fe aʋakɔ blibo la ho tso Makeda yi Libna, eye wowɔ aʋa kple Libna.+30 Eye Yehowa tsɔ Libna hã kple efe fia+ de asi na Israel, eye wotsrɔ̃ emenɔlawo* katã kple yi, womena ame aɖeke tsi agbe le eme o. Ale wowɔ efe fia la abe ale si wowɔ Yeriko-fia ene.+31 Eyome Yosua kple Israel fe aʋakɔ blibo la ho tso Libna yi Lakis,+ eye woyi ɖafu asaɖa anyi ɖe afi ma eye wowɔ aʋa kplii.32 Yehowa tsɔ Lakis de asi na Israel, eye woxɔe le ŋkeke evea gbe. Wotsrɔ̃ dua kple emenɔlawo* katã kple yi,+ abe ale si ko wowɔ Libna ene.33 Eye Gezer-fia Horam+ yi ɖakpe ɖe Lakis ŋu, gake Yosua si eya kple efe dukɔ la va se ɖe esime ame aɖeke metsi agbe o.34 Yosua kple Israel fe aʋakɔ blibo la ho tso Lakis yi Eglon,+ eye woyi ɖafu asaɖa anyi ɖe eŋu hewɔ aʋa kplii.35 Woxɔe gbe ma gbe, eye wosii kple yi. Wotsrɔ̃ emenɔlawo* katã gbe ma gbe, abe ale si ko wowɔ Lakis ene.+36 Eye Yosua kple Israel fe aʋakɔ blibo la ho tso Eglon yi Hebron,+ eye wowɔ aʋa kplii.37 Woxɔe hetsrɔ̃e kple efe fia, efe duwo kple emenɔlawo* katã kple yi. Mena ame aɖeke tsi agbe o, abe ale si ko wòwɔ Eglon ene, etsrɔ̃ eya kple emenɔlawo* katã gbidii.38 Eyome Yosua kple Israel fe aʋakɔ blibo la trɔ ɖo ta Debir,+ eye wowɔ aʋa kplii.39 Exɔe kple eŋu duwo katã, elé efe fia la, eye wotsrɔ̃ duawo kple wo me nɔlawo* katã kple yi,+ mena ame aɖeke tsi agbe o.+ Ewɔ Debir kple efe fia abe ale si tututu wòwɔ Hebron kpakple Libna kple efe fia ene.40 Yosua ɖu anyigba siwo katã le tonutoa me, Negeb, Sefela+ kple toŋuduwo kpakple wofe fiawo katã dzi, mena ame aɖeke tsi agbe o; etsrɔ̃ ame sia ame gbidigbidi,+ abe ale si tututu Yehowa, Israel fe Mawu la, de see ene.+41 Yosua ɖu wo dzi tso Kades-Barnea+ va se ɖe Gaza,+ tso Gosen-nyigba+ blibo la dzi va se ɖe Gibeon.+42 Eye Yosua ɖu fia siawo kple wofe anyigbawo katã dzi le aʋahoho ɖeka me, elabena Yehowa, Israel fe Mawu, lae nɔ aʋa wɔm na Israel.+43 Emegbe Yosua kple Israel fe aʋakɔ blibo la katã trɔ gbɔ va asaɖa la me le Gilgal.+


c: text/html

text:
Tenɔnɔ Ðe Afɔkuwo Nu
Tenɔnɔ Ðe Afɔkuwo Nu
“Nu ɖeka pɛ hã meli nàwɔ le gbesiagbegbenɔnɔ me—anyimɔmlɔ hã le eme—si me afɔku mele le agbe me o.”—Discover magazine.
WOTSƆ agbenɔnɔ sɔ kple afisi woɖi tomebɔmbwo ɖo zɔzɔ, elabena nuvevi ate ŋu awɔ wò alo nàku le ɣeyiɣi ɖesiaɖe me, eye zi geɖe la, adzɔ le wò manyamanya me. Nusiwo hɛa afɔkuwo vɛ le vovovo le dukɔ ɖesiaɖe me. Wo dometɔ aɖewoe nye lɔrifɔkuwo, dukɔmeviʋa, dɔwuame, AIDS, kansa, dzidɔ, kple nu bubu geɖewo. Le kpɔɖeŋu me, le Afrika Sahara Dzogbe fe anyiehe nuto me la, AIDS va zu dɔléle si wua ame wu dɔ ɖesiaɖe, eye le fe aɖe si va yi nyitsɔ laa me la, U.S.News & World Report gblɔ be “ewu ame miliɔn 2.2, amesiwo sɔ gbɔ wu esiwo ku le dukɔmeviʋa siwo katã dzɔ le Afrika me tefe 10.”
Le ɣeyiɣi sia ke me la, xexea zãa ga biliɔn geɖe ɖe amewo fe agbenɔfe dzidzi ɖe edzi kple nusiwo hea dɔléle kple wɔametɔnyenye vɛ dzi ɖeɖe akpɔtɔ ŋu. Susu siwo wodo ɖa la dometɔ geɖe, abe nuɖuɖu kple nunono le nunya me kple kamedede ene, ate ŋu ahe viɖe aɖewo vɛ. Gake nyatakaka si ŋu kakaɖedzi le tso agbenɔnɔ fe akpa vevi ɖesiaɖe ŋu tsofe aɖe li si ate ŋu akpe ɖe ŋuwò nàse vivi na agbe le
dedienɔnɔ me wu. Nyatakakatsofe mae nye Biblia. Nusiwo ŋu míetsia dzi ɖo, abe míafe lãmesẽ kple dedienɔnɔ ene, ŋu mɔfiame geɖe le eme. Gake Biblia mefo nu tso kuxi ɖesiaɖe ŋu tsitotsito o. Ke hã gɔmeɖose nyui siwo afia mɔ mí le nuwo abe nuɖuɖu, lãmesẽ, tamesusu fe nɔnɔme, gbɔdɔdɔ, aha muame zazã, atama, kple atike siwo wobe wonye modzakaɖetikewo, kple nu bubu geɖewo ene ŋu la le eme.
Gakuxiwo hã le fu ɖem na ame geɖe le agbe me. Biblia kpe ɖe mía ŋu le akpa sia hã. Menye nukpɔsusu nyui fe amesinɔnɔ le ga ŋu kple gazazã nyuie fe dzi koe wòde fo o, ke efia alesi woanye dɔwɔvi alo dɔtɔ nyui hã. Kpuie ko la, Biblia nye mɔfiala nyui, menye le ga kple lãmesẽ nyawo ɖeɖeko me o, ke le agbe ŋutɔ ŋuti hã. Àdi be yeanya alesi Biblia fe mɔfiame ate ŋu awɔ dɔ egbea? Ke taflatse yi nuxexlẽa dzi.

robotstxt: allowed

filter: keep


text:
Latvia le To Ðom Nyanyui La
Fiaɖufe Gbefãɖelawo Ka Nya Ta
Latvia le To Ðom Nyanyui La
BIBLIA gblɔe eme kɔ fã be enye Mawu fe lɔlɔ̃nu be “woaxɔ amewo katã, bene woava nyatefe fe sidzedze la me.” (Timoteo I, 2:4) Amesiwo si mɔnukpɔkpɔ mesu wose nyanyuia o hena fe geɖe le esem fifia! Le Latvia, abe xexeame fe akpa bubuwo ke ene la, amesiwo xɔ fe vovovowo eye wotso tefe vovovowo le to ɖom gbedasia, abe alesi nutefekpɔkpɔ siwo gbɔna la ɖee fia ene.
• Le Rēzekne, si nye du aɖe si le ɣedzefe Latvia la, vidada aɖe kple via nyɔnuvi fewuivi bia nyɔnu aɖe le ablɔdzi be wòafia mɔ yewo. Esi nyɔnua, si wova nya emegbe be enye Yehowa Ðasefo la, fia mɔa wo vɔ la, ekpe wo be woava Ðasefowo fe kpekpe.
Esi mawusubɔsubɔ dzɔa dzi na vidadaa kple vianyɔnuvia siaa ta la, wotso nya me be yewoayi kpekpea. Esi wonɔ mɔa dzi yina la, woɖoe be ne yewokpɔ numanyomanyo aɖe le afima la, yewoatrɔ adzo enumake. Gake kpekpea vivi wo nu ale gbegbe be dzodzo megava tame na wo kura o. Wolɔ̃ be woasrɔ̃ Biblia kpli yewo eye wote kpekpeawo dede edziedzi. Le ɣleti etɔ̃ ko megbe la, woɖee fia be yewodi be yewoakpɔ gome le gbefãɖeɖedɔa me eye wole mɔ kpɔm be yewoaxɔ nyɔnyrɔ.
• Le ɣetoɖofe-du aɖe me le Latvia la, Ðasefo aɖe do go Anna, si xɔ fe 85, amesi ɖe ɖetsɔleme ŋutɔŋutɔ fia eye wòlɔ̃ be woasrɔ̃ Biblia kpli ye. Vianyɔnu kple fometɔ bubuwo tsi tre ɖe eŋu vevie. Gake Anna meɖe mɔ tsitretsiɖeŋu ma alo fe geɖe xɔxɔ kple lãmesẽ madeamedzi xe mɔ nɛ wòdzudzɔ Biblia sɔsrɔ̃ o.
Gbeɖeka Anna gblɔ na vianyɔnua be yele nyɔnyrɔ xɔ ge. Anna fe vinyɔnua ɖo eŋu nɛ be: “Ne èxɔ nyɔnyrɔ la, maɖo wò ɖe ame tsitsiwo dzikpɔfe.” Gake vɔvɔ̃doname sia meɖe dzi le Anna fo o. Le efe lãmemasẽmasẽ ta la, wonyrɔe le eya ŋutɔ fe afeme.
Aleke Anna vinyɔnua wɔ nu ɖe nusia ŋui? Efe nɔnɔme trɔ, eye wòɖa nu tɔxɛ aɖe na dadaa le nyɔnyrɔxɔxɔa megbe. Emegbe ebia dadaa be, “Esi nèxɔ nyɔnyrɔ fifia ɖe, aleke nèse le ɖokuiwò me?” Aleke Anna ɖo eŋui? “Abe amesi wodzi yeyee ene!”
• Le December 1998 la, Ðasefo eve do go Soviet Union srafomegã aɖe si xɔ dzudzɔ le dɔme. Esi wòxɔe se be Wɔla aɖe li ta la, elɔ̃ be woasrɔ̃ Biblia kpli ye, eye srɔ̃a hã va wɔ ɖeka kplii le nusɔsrɔ̃a me emegbe. Wowɔ ŋgɔyiyi kabakaba eye etefe medidi o wova zu gbefãɖela maxɔnyɔnyrɔwo. Le dzomeŋɔli si kplɔe ɖo me la, asrafomegã la xɔ nyɔnyrɔ. Alesi srɔ̃tɔ siawo lɔ̃ gbɔgbɔmenuwo vevie la nye dzidefo na hamea me tɔwo katã. Gakpe ɖe eŋu la, wokpe asi ɖe afe aɖe si le afima la dzadzraɖo ŋu wòzu Fiaɖufe Akpata nyui aɖe.


text:
- Afetɔ Poland abolo abɔme abɔta adzamatre agbayun ahiãmoɖoɖo akɔta ale alẽ amekese anyiwo fe xɔ atsyɔ̃ɖoɖo aɖɔ blaetɔ bli dzesi dziŋsi dzifo dɔwɔɖoɖo eletrik yagbɔnu esime febugbale fo fuléla gbadza gbɔdɔdɔ sesee kolo kpe lithuania miniki nihongogbe notsi nubabla nugbetɔ nuwɔwɔ nuzaza nuŋlɔɖi nyatakaka shekere sisiblisi wɔwɔe srɔ sɔveɖa tododzinu todzivu toyɔvi tɔdziʋu vimɔmlɔ vudo vɔvɔli xevi yeyiɣi ɖoɖo yeɖula yoo Ŋusẽ Ŋutetenɔŋutɔ Ŋutsutre ŋugbetɔ Ɖekawɔwɔ Ɖoɖo Ɖɔ ɖo
- Agege Amerikatɔ Blema China Dzodzro


text:
Blanuiléledɔlélawo Aleke Wosena Le Wo Ðokui Me?
Blanuiléledɔlélawo Aleke Wosena Le Wo Ðokui Me?
JAMES * ɖo ŋku edzi gblɔ be: “Esime mexɔ fe 12 la, mefɔ gbe ɖeka ŋdi hebɔbɔ nɔ nye aba dzi hebia ɖokuinye be, ‘Ðe wònye be mekua?’” Blanuiléledɔ sesẽ aɖee nɔ fu ɖem na James. Egblɔ le fe 30 megbe be: “Mewɔa avu kple seselelãme kpakple susu me dɔléle sia gbe sia gbe.” Esime James nye sɔhɛ la, ese le eɖokui me be viɖe aɖeke menɔ ye ŋu o ale gbegbe be edze efe ɖevimefotowo fu gbe. Egblɔ be: “Nyemesusu be medze be woaɖo ŋku dzinye gɔ̃ hã o.”
Esi wònye be mí katã míeléa blanui ɣeaɖewoɣi ta la, míate ŋu afo nya ta be míese ale si tututu blanuiléledɔlélawo sena le wo ɖokuiwo me la gɔme. Gake biabia lae nye be, alekee ame siwo le blanuiléledɔ sesẽ lém la sena le wo ɖokui me?
Edzea Ame Dzi Le Vome Vɔ̃ɖitɔe
Menye blanuiléle si me mí katã míetona ɣeaɖewoɣi dzro koe blanuiléledɔ sesẽ nye o, ke boŋ enye dɔléle sesẽ aɖe si naa ame tɔtɔna zi geɖe ale gbegbe be megate ŋu wɔa efe gbe sia gbe dɔwo o.
Le kpɔɖeŋu me, “vɔvɔ̃, susumetɔtɔ, veve heliheli sese, kple blanuiléle si nu sẽ” ɖe fu na Álvaro hena fe 40 kple edzivɔwo. Egblɔ be: “Nye blanuiléledɔa wɔe be ame bubuwo fe nukpɔsusu si woɖe gblɔ la naa nu tena ɖe dzinye ŋutɔ. Ɣesiaɣi si nane meyi nyuie o la, mesena le ɖokuinye me be gbɔnyee kuxia tso.” Egblɔ le blanuiléledɔ ŋu be enye “vevesese heliheli, evɔ mànya afi si tututu vevesesea le o; vɔvɔ̃, evɔ mànya nu si tututu tae o, eye esi gavɔ̃ɖi wue nye be, màdi kura be yeafo nu tso eŋu o.” Gake fifia ya, efe dzi dze eme, elabena enya nu si gbɔ efe seselelãme mawo tso. Egblɔ be: “Nyanya be kuxi si le fu ɖem nam la ɖea fu na ame bubuwo hã ɖeɖe dzaa wɔe be nye dzi dze eme.”
Blanuiléledɔ na be alɔ̃madɔmadɔ, vevesese, dzikudodo kabakaba, kple “nuxaxa si nu gbea tsotso” ɖe fu na Maria, si xɔ fe 49, si le Brazil. Esi wova de dzesi dɔléle si nɔ fu ɖem na Maria zi gbãtɔ la, efe dzi dze eme esi wòkpɔe be dɔ nyanyɛ aɖee nɔ fu ɖem na ye. Ke hã, egblɔ be, “esia wɔe be meva tsi dzimaɖi ŋutɔ, elabena ame geɖe mesea ale si tututu blanuiléledɔ le gɔme o eye wobunɛ be enye dɔléle vɔ̃ɖi aɖe.”
Nu Si Ŋu Mele Be Woalé Blanui Le O Ye Wònyea?
Togbɔ be ɣeaɖewoɣi la, wonyaa nu si gbɔ blanuiléledɔ tsona hã la, zi geɖe la, ɖeko wòva dzea ame dzi le vome. Richard, si le South Africa gblɔ be: “Ðeko nàse le ɖokuiwò me enumake be blanuiléle va xɔ afe ɖe mewò abe alilikpo dodo aɖee va tsyɔ̃ dziwò le vome ene, evɔ mànya nu si gbɔ wòtso o. Wò ame nyanyɛ aɖeke meku o, eye nublanuinya aɖeka hã medzɔ ɖe dziwò o. Ke hã, àse le ɖokuiwò me be dzi mele dzɔwòm o eye nu te ye ŋu. Eye nu sia nu si nàwɔ la maɖe blanuiléle fe alilikpoa ɖa o. Nuteɖeamedzi si wu tsɔtsɔ na wò ana nàdi be yeana ta, eye mànya nu si tae o.”
Mele be blanuiléledɔ nanye nu si akpe ŋu na ame o. Ke hã, ekpe ŋu na Ana, si le Brazil la be wokpɔe be blanuiléledɔe nɔ fu ɖem na ye. Egblɔ be: “Le nyatefe me la, fe enyi va yi esi wode dzesi nye dɔlélea, gake egakpea ŋu nam kokoko.” Nu si ɖea fu nɛ vevie wue nye be, ekpɔe be esesẽna na ye ŋutɔ be yeakpe akɔ kple blanuiléle sesẽ si ɖea fu na ye la. Egblɔ be: “Fukpekpea nu sẽna ɣeaɖewoɣi ale gbegbe be mesea veve ŋutɔŋutɔ. Nye lãme katã nɔa veyem.” Le ɣeyiɣi mawo tɔgbi me la, esesẽna ŋutɔ be nàfɔ le aba dzi. Hekpe ɖe eŋu la, edzɔna ɣeaɖewoɣi be Ana metea ŋu dzudzɔa avifafa o. Egblɔ be: “Mefaa avi hehehe ale gbegbe be ɖeɖi tea ŋunye, eye mesena le ɖokuinye me abe ɖe ʋu meganɔ sisim to nye ʋukawo me o ene.”
Biblia lɔ̃ ɖe edzi be ate ŋu adzɔ be nu nate ɖe ame dzi vevie vɔ̃ɖitɔe. Le kpɔɖeŋu me, nane si ŋu Paulo tsi dzi ɖo vevie ye nye be ame aɖe si nɔ nu xam la fe ‘nuxaxa akpa ate ŋu mii.’ (2 Korintotɔwo 2:7) Dzi ɖena le ame siwo blanuiléledɔ le fu ɖem na dometɔ aɖewo fo ale gbegbe be ɖeko wodina be yewoadɔ alɔ̃ le ku me. Ame geɖe se le wo ɖokuiwo me abe nyagblɔɖila Yona ene hegblɔna be: “Enyo nam be, maku wu esi manɔ agbe.”—Yona 4:3.
Dɔdadamɔnu kae ame siwo le blanuiléledɔ lém la ate ŋu azã ahanɔ te ɖe dɔléle ɖedzileamefo sia nu?—g09 07-E.
[Etenuŋɔŋlɔ]
^ mm. 2 Míetrɔ ŋkɔwo le nyati etɔ̃ siawo siwo kplɔ wo nɔewo ɖo la me.
[Nya si ɖe dzesi si le axa 13]
“Ðeko nàse le ɖokuiwò me enumake be blanuiléle va xɔ afe ɖe mewò abe alilikpo dodo aɖee va tsyɔ̃ dziwò le vome ene, evɔ mànya nu si gbɔ wòtso o”


text:
Aleke Mawɔ Anɔ Ŋutifafa me Kple Amesi Le Xɔme Kplim?
Sɔhɛwo Biana Be . . .
Aleke Mawɔ Anɔ Ŋutifafa me Kple Amesi Le Xɔme Kplim?
“Medi be dzodofea nanɔ dzadzɛ. Gake amesiwo le xɔme kplim metsɔa ɖeke le eme ne agbawo kaka ɖi alo nuɖazewo tsi gamlea dzi o. Wometsɔa ɖeke le eme o.”—Lynn. *
AMESIWO le xɔme kple wo nɔewo. “Woate ŋu anye xɔlɔ̃ veviwo alo futɔ vɔ̃ɖiwo,” alea Kevin Scoleri gblɔ. Màsee le ɖokuiwò me nenema gbegbe o, gake nyatefe matrɔmatrɔe wònye be anyinɔnɔ kple ame bubu te ŋu nyea kuxi vavã. * Masɔmasɔ bɔ ɖe amesiwo le xɔme kple wo nɔewo le yunivɛsitiviwo dome ale gbegbe be U.S.News & World Report gblɔ be suku geɖewo le “agbagba geɖe dzem” be woakpe ɖe amesiwo le xɔme kple wo nɔewo ŋu woate ŋu anɔ anyi le ŋutifafa me to “avuléle fe ɖoɖowo” kple numedzrokpekpewo dzi.
Xɔmenɔnɔ kple ame nɔewo ate ŋu anye nu sesẽ gɔ̃ hã na sɔhɛ Kristotɔ siwo ʋu le afeme be woava wɔ ɣeyiɣiawo katã fe gbefãɖeɖedɔa. Gake mɔkpɔkpɔ li be ne wowɔ Biblia fe gɔmeɖosewo ŋudɔ eye wowɔ ‘nu le nunya’ me la ana be woate ŋu akpɔ masɔmasɔwo gbɔ zi geɖe.—Lododowo 2:7.
Minya Mia Nɔewo
Ne dzi megava le dzɔwòm o la, àva na alesi nuwo nɔ le afeme nanɔ dzrowòm. (Mose IV, 11:4, 5) Gake ɖeko nana be alesi nuwo nɔ le afeme nanɔ ame dzrom nawɔe be asitɔtrɔ wɔwɔ nagasesẽ na wò ɖe edzi. Nyagblɔla 7:10 xlɔ̃ nu be: “Megagblɔ be, nukata tsã ŋkekewo nyo wu fifitɔwo hã o, elabena mèle biabiam ɖe nunya me o.” Ẽ, anyo wu be nàwɔ tɔwò sinua le nɔnɔme ɖesiaɖe si me nàkpɔ ɖokuiwò le.
Dze egɔme kple agbagbadzedze be yeanya amesi mia kplii miele xɔme. Nyatefee, mehiã be amesiwo mia kpli wo miele xɔme nanye zɔhɛ kplikplikpliwo kokoko o. Ðewohĩ manye amesi fe nu lé dzi na wò vevie o. Ke hã la, ne ele na wò be nànɔ anyi kple ame ma ɖe, ɖe manye nusi sɔ be nanɔ anyi kplii le ŋutifafa me alesi woanya wɔ oa?
Filipitɔwo 2:4 gblɔ na mí be míafe ŋku naganɔ ‘nusi nye ame ŋutɔ tɔ ko dzi o, ke boŋ nenɔ nusi nye ame bubu tɔ la hã dzi!’ Le dzeɖoɖo siwo manɔ abe numetetese ene o me la, ɖe manyo be nàbia amesi mia kplii miele xɔme fe fometɔwo ta, nusiwo ŋu wòkpɔa dzidzɔ ɖo, efe taɖodzinuwo, kple nusiwo dzea eŋu oa? Gblɔ ŋuwò nyawo nɛ. Zi alesi miesrɔ̃ nu tso mia nɔewo ŋu la, zi nenemae miase nu gɔme na mia nɔewoe.
Enuenu la miwɔ ɖoɖo aɖe koŋ hena nuwo wɔwɔ ɖekae. Lee gblɔ be: “Ɣeaɖewoɣi la mía kple amesi le xɔme kplim míedona ɖaɖua nu ɖekae, alo míete ŋu ɖia tsa yia aɖaŋudɔwɔfewo ɖekae.” Le Kristotɔ siwo le xɔme kple wo nɔewo gome la, gbɔgbɔmedɔwo wɔwɔ ɖekae, abe dzadzraɖo ɖe hamea fe kpekpeawo ŋu alo dɔwɔwɔ ɖeka le gbefãɖeɖedɔa me gɔ̃ hã nye mɔ si nana kadodo gasẽna ɖe edzi.
David gblɔ be: “Ne amesi le xɔme kplim yina Biblia me dutofonufo na ge la, medea wofe hamea fe kpekpewo be wòanye dzidefo nɛ.” Togbɔ be nu vovovowoe woa kple amesi le xɔme lɔ̃na le kamedefefe kple hafofo gome hã la, alesi wolɔ̃a gbɔgbɔmenuwoe na wonye zɔhɛ kplikplikpliwo. David gblɔ be: “Míeɖoa dze ku ɖe gbɔgbɔmenu geɖewo ŋu. Le nyatefe me la, míete ŋu ɖoa dze gafofo geɖe ku ɖe gbɔgbɔmenuwo ŋu.”
Gake de dzesii: Megaku ɖe amesi mia kplii miele xɔme la ŋu kplikplikpli ale gbegbe be màgate ŋu ade ha nyui kple ame bubuwo o. Ne amesi mia kplii miele xɔme va le sesem le eɖokui me be ele be yeakpe wò ɣesiaɣi ne yeyina afisiafi la, ana wòase le eɖokui me be yexaxa. Biblia ɖo aɖaŋu be “miakeke mia ɖokui” le xɔlɔ̃dzedze me.—Korintotɔwo II, 6:13.
Agbenɔnɔ ɖe Sikasededea Nu
Ele eme baa be esi mieva le mia nɔewo nyam ɖe edzi la, miava nɔ dzesi dem alesi mia nɔewo fe nɔnɔmewo, nudidiwo, kple nukpɔsusuwo to vovoe. Abe alesi sɔhɛ Mark xlɔ̃ nui ene la, “ele be miakpɔ mɔ na blibomademade me tsonuwo.” Ame fe nya me si asesẽ alo ame ɖokui ŋu dzedze hea kuxiwo kple masɔmasɔwo vɛ. Nenema ke wòle ne èkpɔa mɔ be amesi mia kplii miele xɔme nawɔ tɔtrɔ gãwo be wòasɔ na wò.
Fernando srɔ̃ nusia le xɔmenɔnɔ kple amewo me be: “Ele be nànye dɔmenyotɔ ke menye ɖokuiŋudzela o.” Nya si wògblɔ la sɔ kple Sikasededea, si gblɔ be: “Nusianu, si mielɔ̃na bena, amewo nawɔ na mi la, miawo hã miwɔ nenema ke na wo.” (Mateo 7:12) Le kpɔɖeŋu me, Fernando va kpɔe be alesi yedi xɔa me fe fafae la mesɔ na yefe evelia o; eya dina be xɔa me fe fafa nanɔ vedomesi, gake amesi le xɔme kplii ya dina be xɔa me nafa miamiamia hafi yeamlɔ anyi. Nukae nye egbɔkpɔnua? Fernando gblɔ be: “Medi kuntru aɖe na ɖokuinye.” Ẽ, abe alesi Mark gblɔe ene la, “trɔ ɖe nɔnɔmea ŋu. Mele be nàɖe asi le alesi nèwɔa nuwoe ŋu keŋkeŋ o, gake ahiã be nàɖe asi le nu ʋɛ aɖewo ŋu.”
Mɔ bubu si dzi nàgate ŋu awɔ Sikasededea ŋudɔ le enye be: Srɔ̃ alesi nàɖe mɔ ɖe amesi mia kplii miele xɔme la fe didiwo nu. Ðe mèlɔ̃a ha siwo wòfona oa? Anɔ eme godoo be eya hã ase le eɖokui me nenema ɖe tɔwòwo ŋu. Eyata ne amesi le xɔme kpli wò fe hawo meku ɖe agbegbegblẽnɔnɔ ŋu o la, àte ŋu asrɔ̃ dzidodo le eme. Fernando gblɔ be: “Adzɔ dzi nam ne amesi mía kplii míele xɔme la lɔ̃a ha vovovowo. Gake etɔwo va le mayem azɔ.” Le go bubu me la, ame ate ŋu ase ha siwo fom wòle to hafomɔ̃ siwo wodea tome zazã me be wòagaɖe toɣli amesi le xɔme kplii si anɔ nu srɔ̃m la o.
Sikasededea dzi wɔwɔ hã ate ŋu ana woafo asa na nyamaɖinyɛwo ku ɖe nunɔamesiwo ŋu. Le kpɔɖeŋu me, ne èlɔ̃a nusianu si le nufamɔ̃a me zazã—gake bebli hafi nèɖoa wo etefe la—ate ŋu ahe dziku vɛ. Nenema ke ne èkpɔa dziku ɖe amesi mia kplii miele xɔme ŋu alo ètroa ŋku ɖee be ezã nane si nèfle ta la, mana kadodo nyui nanɔ anyi o. Biblia la de dzi fo be “woalɔ̃ nunana ame, woalɔ̃ hadede.” (Timoteo I, 6:18) Ne èse le ɖokuiwò me be wole ye bam la, megazi kpi ɖe edzi o. Nà woanya nusi le vewòm le nyaa me le ŋutifafa kple tufafa me.
Mide bubu mia nɔewo fe nunɔamesiwo ŋu. Enye amemabumabu be woatsɔ ame aɖe fe nu esi womebiae o. (Lododowo 11:2) Amesi mia kplii miele xɔme ɖeɖe fe anyinɔnɔ nanɔ susu me na wò. Ðe nudzeamewɔwɔ abe ʋɔfofo ene fia hafi nàge ɖe efe xɔme. Ne èbua ame la, amesi mia kplii miele xɔme hã abu wò nenema ke. David gblɔ be: “Nusɔsrɔ̃ le afeme menye kuxi na mía dometɔ aɖeke o. Mía ame evea míedea bubu eŋu nyuie eye míeɖea toɣli mía nɔewo o. Gake meyia agbalẽdzraɖofe ɖasrɔ̃a nu ne amesi mía kplii míele xɔme di be yeawɔ nane.”
Sikasededea dzi wɔwɔ hã bia be nàwɔ nutefe le wò xɔfewo xexe ɖe game dzi me eye nàwɔ wò afemedɔwo.
Nyaʋiʋliwo Gbɔ Kpɔkpɔ
Le Biblia fe ɣeyiɣiwo me la, ŋutsu Kristotɔ siwo ŋu wodea bubui nyuie siwo fe ŋkɔwoe nye Paulo Kple Barnaba ‘do dɔmedzoe ɖe wo nɔewo ŋu vevie.’ (Dɔwɔwɔwo 15:39) Ke ne nusia tɔgbe ɖo mia dome ɖe? Ðewohĩ masɔmasɔ aɖe alo nutsiamesi aɖe doa wò dzigbɔɖi kpɔna. Ðe nyaʋiʋli aɖe alo nyahehe vevie fia be miagate ŋu anɔ xɔme ɖekae oa? Menye nenema kokoko o. Eme kɔ be Paulo kple Barnaba anya kpɔ wofe masɔmasɔawo gbɔ. Ðewohĩ àte ŋu awɔe nenema hafi agblɔ be yeaɖe afɔ kpata ɖe ʋuʋu ŋu. Biblia fe gɔmeɖose siwo ate ŋu akpe ɖe ŋuwò dometɔ aɖewoe nye esiwo gbɔna la.
● “Migawɔ naneke le dzrewɔwɔ alo bubu dzodzro ta o, ke boŋ mia dome amesiame natsɔ ɖokuibɔbɔ abu nɔvia gã wu ye ŋutɔ ɖokui.”—Filipitɔwo 2:3.
● “Mina woaɖe veve heliheli kple dɔmedzoe kple dziku kple ɣlidodo kple busubɔbɔ katã kpakple nu tovo wɔwɔ katã hã ɖa le mia dome. Ke mikɔ dɔme ɖe mia nɔewo ŋu, eye miafe dɔme natrɔ ɖe mia nɔewo ŋu, eye mitsɔ ke mia nɔewo, abe alesi Mawu tsɔ ke mi le Kristo me la ene.”—Efesotɔwo 4:31, 32.
● “Eyaŋuti ne ètsɔ wò nunana va da ɖe vɔsamlekpuia dzi, eye nèɖo ŋui le afima bena, nya aɖe le nɔviwò fe dzi me ɖe ŋutiwò la, gblẽ wò nunana la ɖe afima le vɔsamlekpuia ŋgɔ, eye nayi aɖadzra mia kple nɔviwò dome ɖo gbãgbiagbã, hafi nava tsɔ wò nunana la vae.”—Mateo 5:23, 24; Efesotɔwo 4:26.
Viɖeawo
Kristotɔ sɔhɛ (siwo menye ɖeviwo nenema gbegbe o) siwo nɔa xɔme kple wo nɔewo la de dzesi Fia Salomo fe nya siawo fe nyatefenyenye tẽ: “Ne ame le eve la, enyo wu ame ɖeka.” (Nyagblɔla 4:9) Nyatefee, ame geɖe kpɔe be xɔmenɔnɔ kple ame nyo ale gbegbe. Mark gblɔ be: “Meva srɔ̃ alesi manɔ anyi kple amewo nyuie ahawɔ asitɔtrɔwo.” Renee gblɔ kpee be: “Àsrɔ̃ nu geɖe tso ɖokuiwò ŋu. Eye le ɣeyiɣi ma ke me la, amesi mia kplii miele xɔme ate ŋu akpɔ ŋusẽ nyui ɖe dziwò.” Lynn gblɔ be: “Megblẽ ɖokuinye ŋutɔ hafi mía kple amesi le xɔme va nɔ anyi ɖekae. Gake meva kpɔ be mele be nye nya me nasẽ kpaɖii o. Meva de dzesii be ne ame aɖe wɔ nu le mɔ si to vovo na alesi mewɔnɛ la mefia kokoko be etɔ gblẽ o.”
Nyatefee, anyinɔnɔ le ŋutifafa me kple amesi mia kplii miele xɔme bia agbagbadzedze kple ɖokuitsɔtsɔsavɔ. Gake ne èdze agbagba le Biblia fe gɔmeɖosewo ŋudɔ wɔm la, àte ŋu awɔ geɖe wu anyinɔnɔ le ŋutifafa me ɖeɖeko; àkpɔe be dzi ava nɔ dzɔwòm ɖe mia kple amesi le xɔme fe anyinɔnɔ ŋu.
[Etenuŋɔŋlɔwo]
^ mm. 3 Míetrɔ ŋkɔ aɖewo.
^ mm. 4 Kpɔ nyati si nye “Nukatae Mía Kple Amesi le Xɔme fe Anyinɔnɔ Sesẽ Alea?” si dze le May 8, 2002 fe tata me.
[Nɔnɔmetata si le axa 17]
Nusiwo menye tɔwò o zazã ate ŋu ahe masɔmasɔwo vɛ
[Nɔnɔmetata si le axa 18]
Mibu mia nɔewo ŋu


text:
Fia David, Henɔ La
Fia David, Henɔ La
NE ŊKƆ aɖe li si hea ame fe susu yia ale si hafofo nɔ le ɣeyiɣi siwo me woŋlɔ Biblia me dzi la, ke eyae nye David, ŋutsu xɔŋkɔ aɖe si nɔ anyi anye fe 3,000 sɔŋ ye nye esi va yi. Le nyatefe me la, nu siwo míenya tso ale si hafofo nɔ ɣemaɣi ŋu la fe akpa gãtɔ tso Biblia me nuŋlɔɖi siwo ku ɖe David fe dɔwɔwɔwo ŋu me—tso esime wònye alẽkplɔvi dzaa va ɖo ɣeyiɣi si me wòzu fia kple ɖoɖowɔla dzeaɖaŋu la dzi.
Nu geɖe li míate ŋu asrɔ̃ le David fe ŋutinya me ku ɖe ale si hafofo nɔ le Biblia ŋlɔɣiwo ŋu. Le kpɔɖeŋu me, hafonu kawoe wofona, eye ha kawo fomevie wodzina? Akpa kae hafofo wɔ le David fe agbenɔnɔ me, eye le mɔ si lolo wu nu la, akpa kae hafofo wɔ le Israel dukɔa fe hadomenuwɔnawo me?
Akpa Si Hafofo Wɔ Le Blema Israel
Zi geɖe la, ne ame nya ke nu be yeadzi ha aɖe ko la, ale si wofo ha ɖe edzi la vaa efe susu me godoo. Ha gbogbo aɖewo me nyawo le Biblia me, evɔ nublanuitɔe la, womenya ale si wofo ha ɖe wo dzi o. Kakaɖedzitɔe la, woanya nye hafofo vivi dodzidzɔnamewo. Ale si atsiã si nu woŋlɔ Psalmowo fe agbalẽa ɖo la de ŋgɔe la ɖee fia be ha siwo wofo ɖe wo dzi hã anya vivi ŋutɔ.
Nya ʋɛ aɖewo koe Biblia gblɔ tso hafonuwo ya ŋu. (Kpɔ aɖaka si fe tanyae nye “Hafonu Siwo Wozã Le Biblia Ŋlɔɣiwo.”) Womenya kasaŋku si fomevi David zã la hã tututu o. Gake anyo be míade dzesii be Israel viwo to hafonu geɖewo vae, siwo dome saŋku xɔasi siwo wotsɔ ati kpa, siwo mebɔ kura o hã nɔ.—2 Kronika 9:11; Amos 6:5.
Gake kakaɖedzi le nu ɖeka ya ŋu, eyae nye be, hafofo wɔ akpa vevi aɖe le Hebritɔwo fe agbe me, vevietɔ le wofe Mawu subɔsubɔ me. Wofoa ha le fiaɖoɖo zi dzi kple subɔsubɔ wɔnawo me, eye hafofo wɔa akpa vevi aɖe le aʋawɔwɔ hã me. Wofoa ha tsɔ doa dzidzɔ na fia kple eŋumewo le fiasã me. Hafofo nana srɔ̃kpekpewo kple fomekplɔ̃ɖoɖowo vivina, eye enaa dzidzɔkpɔkpɔ nɔa waintsetse kple nukuŋeŋe fe ŋkekenyuiɖuɣiwo hã. Nublanuitɔe la, wozã hafofo le wɔna maɖɔʋuwo hã me. Mlɔeba la, ne ame aɖe ku la, hafofo faa akɔ na ame siwo le nu xam le amea fe ku ta.
Le Israel la, hafofo wɔ akpa bubu aɖe hã. Wonyae be hafofo tea ŋu wɔa dɔ ɖe nyagblɔɖilawo fe susu dzi eye wònana wotea ŋu xɔa gbedeasi tso Mawu gbɔ. Esime wonɔ kasaŋku fom na Elisa ye wòxɔ gbedeasi tso Yehowa gbɔ. (2 Fiawo 3:15) Wozãa hafofo hã tsɔ ɖea gbefã azã tɔxɛwo. Wokua klosalokpẽ eve tsɔ ɖea gbefã dzinu yeyewo kple ŋkekenyuiwo. Ne Aseyetsofea ɖo la, wokua lãdzo tsɔ ɖea gbefã ablɔɖe na kluviwo eye be woagbugbɔ anyigba kple afe siwo amewo dzra va yi la ana wo. Ne ame dahewo se kpẽkukua wòɖe gbefãe be woana ablɔɖe wo alo atrɔ wofe nuwo ana wo la, aleke gbegbe dzi adzɔ woe nye esi!—3 Mose 25:9; 4 Mose 10:10.
Israel vi aɖewo anya nye hafola alo hadzila bibiwo. Le nyatefe me la, Asiriatɔwo fe nukpakpa aɖe ɖee fia be Fia Sanxerib bia tso Fia Xizkiya si be wòatsɔ ŋutsu kple nyɔnu hafolawo axe adzɔ na ye. Edze abe hafola bibiwoe ame siawo nye ene. Gake David ye ɖe dzesi wu le hafola bibitɔwo dome.
David Nye Hafola Bibi Aɖe
David ɖe dzesi ŋutɔ elabena enye hafola eye wòganye hakpanyaŋlɔla hã. Wogblɔ be eyae ŋlɔ psalmo siwo le Biblia me fe akpa gãtɔ. Esime wònye ɖevi la, enye alẽkplɔla, eye nu siwo wòkpɔ le alẽwo fe gbeɖufe le Betlexem la tsi efe susu me. Ekpɔ dzidzɔ si le toɖoɖo tɔsisi suewo fe sisi kple alẽwo fe xɔxlɔ̃ ne eyɔ wo la me. Kpɔɖeŋuhafofo siawo siwo wòsena le nuto siwo fo xlãe me la wɔ dɔ ɖe edzi, eye esia ʋãe wòte kasaŋkufofo eye wòdzia ha tsɔ kafua Mawu. Aleke gbegbe wòawɔ dɔ ɖe ame dzii enye esi be wòase ha si David fo ɖe Psalmo 23 lia dzi!
Esime David nye ɖekakpui la, efoa kasaŋku nyuie ale gbegbe be wokafui na Fia Saul wòxɔe be wòava nɔ ha fom na ye. Esi Saul tsi dzimaɖi eye efe susu tɔtɔ la, David tsɔ efe saŋku nɔ ha vivi fakɔnamewo fom nɛ, si na efe dzi dze eme. Nu baɖabaɖa siwo nɔ fu ɖem na Saul fe susu la nu tso, eye efe susu dze akɔ anyi.—1 Samuel 16:16.
Hafofo, si David lɔ̃na vevie, si naa wòkpɔa dzidzɔ ŋutɔ la, hea kuxiwo vanɛ ɣeaɖewoɣi. Gbe ɖeka la, esime David kple Saul ɖu dzi le aʋa aɖe si wowɔ kple Filistitɔwo me eye wotrɔ gbɔna la, amewo dzi aʋadziɖuha kple dzidzɔha aɖe wòge ɖe fia la fe to me. Nyɔnuwo nɔ ha dzim be: “Saul wu akpe, Dawid wu akpe nane!” Esia wɔe be Saul do dziku vevie eye wòte ŋuʋaʋã David, eye ‘tso gbe ma gbe la, Saul va nɔa Dawid kpɔm ɖe fomevii.’—1 Samuel 18:6-9.
Hafofo Wɔa Dɔ Ðe David Dzi
Ha siwo gbɔgbɔ ʋã David wòkpa la de ŋgɔ le mɔ geɖe nu. Efe hawo dometɔ aɖewo nye psalmo siwo nana wodea ŋugble, kple esiwo ɖea ale si agbenɔnɔ nɔna le gbeɖufe damawo fiana. Psalmoawo dometɔ aɖewo nye kafukafunyawo eye ɖewo nye ŋutinya me nudzɔdzɔwo; wo dometɔ aɖewo ku ɖe waintsetsewo xaxa dzidzɔtɔe ŋu eye bubuwo hã ku ɖe fiasã ŋu kɔkɔ fe wɔna kpeɖiwo ŋu; wo dometɔ aɖewo me nyawo ku ɖe nu siwo me hakpalaa to ŋu eye bubuwo hã fo nu tso mɔkpɔkpɔ siwo nɔ esi la ŋu; nenema ke ɖewo nye nubiabia Mawu le gbedodoɖa me eye bubuwo nye kokofofowo. (Kpɔ Psalmo 32, 23, 145, 8, 30, 38, 72, 51, 86.) Esi Saul kple via Yonatan ku la, David kpa konyifaha aɖe si wòna ŋkɔe be “Aŋutrɔdaha La,” si dze egɔme ale: “Oo Israel, wowu wò atsyɔ̃ɖoɖo le wò togbɛwo dzi.” Wodzii kple nublanuigbe. David nya ale si wòate ŋu ato hadzidzi kple saŋkufofo dzi aɖe seselelãme vovovowo afia.—2 Samuel 1:17-19.
Esi David nye ame aɖe si wɔa nu dzonɔamemetɔe ta la, elɔ̃ ha siwo doa dzidzɔ na ame, siwo me agbe le, siwo wofo ɖe ɖoɖo nyui nu. Esime wotsɔ nubablaɖaka la gbɔna Zion la, David nɔ kpo tim henɔ ɣe ɖum kple ŋusẽ katã tsɔ ɖe ale si gbegbe wòkpɔ dzidzɔ ɖe wɔnaa ŋui la fia. Biblia fe nuŋlɔɖia ɖee fia be ha si fom wonɔ la anya ʋã ame ale gbegbe. Àte ŋu akpɔ nɔnɔmea ɖaa le susu mea? Esia wɔe be srɔ̃a Mixal he nya ɖe eŋu. Gake David ya metsɔ ɖeke le eme o. Elɔ̃ Yehowa, eye hafofo sia si na dzidzɔ yɔ eme fũu la na wònɔ kpo tim le efe Mawu ŋkume.—2 Samuel 6:14, 16, 21.
Le esiawo katã megbe la, David gaɖe dzesi le ale si wòto hafonu yeyewo vae la me. (2 Kronika 7:6) Le wo katã me la, edze fãa be David nye aɖaŋudɔwɔla bibi aɖe si si ŋutete tɔxɛwo nɔ; enye hafonuwɔla, hakpanyaŋlɔla, hakpala, eye wòganye hafola kple hadzila hã. Ke hã, David gawɔ nu siwo de ŋgɔ wu gɔ̃ hã.
Hadzidzi Kple Hafofo Le Gbedoxɔ Me
Nu si wotsɔ ɖoa ŋku David dzi ye nye ale si wòwɔ ɖoɖo ɖe hadzidzi kple hafofo ŋu le Yehowa fe afea me. Etsɔ Asaf, Heman, kple Yedutun (si wòdze fãa be wogayɔna be Etan) ɖo hadzila kple hafola 4,000 nu. David tia ame siawo dometɔ 288 siwo nye ha ŋuti nunyala bibiwo kpe ɖe tatɔ etɔ̃awo ŋu, eye woawo koŋue naa hehe fufofoa me tɔ susɔeawo hekpɔa wo dzi. Hadzila kple hafola 4,000 la katã nɔa gbedoxɔa me le fezã gã etɔ̃awo ɖuɣi. Kpɔ ale si gbegbe hadziha gã ma fe hadzidzi anya see ɖa!—1 Kronika 23:5; 25:1, 6, 7.
Ŋutsuwo koe dzia ha le gbedoxɔa me. Nyagbɔgblɔ si nye, “ne woadzi ɖe ɖetugbiwo fe gbe nu,” si dze le Psalmo 46 lia fe kpukpui gbãtɔ me la fia be woatsɔ gbe vi adzii alo woatsɔ hafonu si fe ɖiɖi dea dzi afoe. Wo katã wowɔ ɖeka dzi ha abe ale si wogblɔe le 2 Kronika 5:13 (NW) ene be: “Hadzilawo wɔ ɖeka na wofe gbe ɖi ɖekae.” Hadzidziawo tea ŋu nyea hadzidzi siwo me wodzia gbe vovovoawo le, abe Psalmo 3 lia kple David fe psalmo bubu geɖewo ene, eye ɣeaɖewoɣi la, haxewo kpena ɖe wo ŋu, abe ale si wòle le Psalmo 42:6, 12 kpakple 43:5 ene. Wolɔ̃a ha siwo hadziha siwo woma ɖe akpa eve me dzina ɖe wo nɔewo yome alo esiwo ame ɖekaɖekawo dzina ɖe wo nɔewo yome la hã dzidzi. Nenemae wodzia Psalmo 24 lia, si ɖikeke mele eme o be David kpa be woadzi esime wòtsɔ nubablaɖaka la va Zion.—2 Samuel 6:11-17.
Gake menye Lewi viwo koe dzia ha o. Dukɔa ye dzia ha ne wole mɔ dzi yina Yerusalem hena fezãwo ɖuɖu. Ðewohĩ esiae nyagbɔgblɔ “Mɔzɔha” fia. (Psalmo 120 va se ɖe 134) Le kpɔɖeŋu me, le Psalmo 133 lia me la, David kafu nɔviwɔwɔ si me Israel viwo sea vivi le le ɣeyiɣi mawo me. Edze egɔme kple nya siawo be: “Kpɔ ɖa, aleke mehenyo, eye wòvivinae, ne nɔviwo le afi ɖeka!” Dze agbagba nàkpɔ ha si tɔgbi wofo ɖe hadzidzi sia dzi la le susu me ɖa!
Hafofo Le Tadedeagu Na Yehowa Me
Biblia me nyawo fe akpa ɖeka le ewo me nye hadzidzi siawo tɔgbi, eye Psalmowo fe agbalẽa de dzi fo na amegbetɔwo katã be woadzi kafukafuhawo. (Psalmo 150) Ŋusẽ le hafofo ŋu be wòana ame naŋlɔ efe dzimaɖitsitsiwo be, eye hadzidzi ate ŋu anɔ abe dɔmi ene ada gbe le ame fe dzi si xɔ abi ŋu. Ke hã, Biblia de dzi fo hã be ame siwo le dzidzɔ kpɔm la nadzi kafukafuhawo.—Yakobo 5:13.
Hadzidzi nye mɔ aɖe si dzi ame tona ɖea efe mawudzixɔse kple lɔlɔ̃ si le esi na Mawu la fiana. Le zã si do ŋgɔ na Yesu fe ku me la, woa kple efe apostoloawo dzi ha le fiẽnuɖuɖua megbe. (Mateo 26:30) Gbe vivi ka gbegbee nye esi anya nɔ David Vi la—eya ame si nya ale si dzifodɔlawo dzia kafukafuha na Mawui—la si! Anɔ eme be ha siwo woyɔna be Hallel, siwo nye Psalmo 113 va se ɖe 118 ye wodzi. Ne nenemae la, ke esime Yesu kple apostoloawo, siwo ya menya nu siwo gbɔna dzɔdzɔ ge o la, nɔ haawo dzim la, Yesu ya anya kɔ gbe dzi adzi haa fe akpa si nye: “Melɔ̃ Yehowa, elabena eɖo to nye gbe kple nye kokofofo. . . . Ku fe kawo ɖe to ɖem, tsiẽfe fe ŋɔdzi lém. . . . Oo Yehowa, ɖe nye luʋɔ!”—Psalmo 116:1-4.
Menye amegbetɔwoe to hafofo vae o. Biblia fo nu tso hafofo kple hadzidzi le dzifowo, afi si gbɔgbɔmenuwɔwɔ siwo fo xlã Yehowa fe fiazikpuia foa kpɔɖeŋukasaŋkuwo hedzia kafukafuhawo le la ŋu. (Nyaɖeɖefia 5:9; 14:3; 15:2, 3) Yehowa Mawu ye na hafofo fe ŋutete amefomea, eyae fã hafofo fe didi ɖe wofe dzi me, eye eyae de hafonuwo fofo alo hadzidzi fe dzodzro si womate ŋu axe mɔ na o la wo me. Ƒo wo katã ta la, Mawu fe nunanae hadzidzi kple hafofo nye na xɔsetɔwo.—Yakobo 1:17.
[Nya si ɖe dzesi si le axa 27]
‘Gbe si gbe miele dzidzɔ kpɔm, alo miele ŋkekenyuie ɖum la, miaku kpẽwo.’—4 MOSE 10:10
[Nya si ɖe dzesi si le axa 28]
“Yehowa enye kplɔlanye, naneke mehiãam o. Lãnyife damawo wòna metsyɔ akɔ ɖo; gbɔɖemefe tɔwo nu wòkplɔm yii.”—PSALMO 23:1, 2
[Nya si ɖe dzesi si le axa 29]
“Ame akpe ene natsɔ hadzinu, siwo mewɔ hena kafukafuha la, akafu Yehowa.”—1 KRONIKA 23:4, 5
[Nya si ɖe dzesi si le axa 29]
David to hadzidzi kple saŋkufofo dzi ɖe seselelãme vovovowo fia
[Nya si ɖe dzesi si le axa 30]
‘Mikafu Yehowa! Mitsɔ asiʋui kple ɣeɖuɖu kafui. Nu sia nu, si me gbɔgbɔ le la, nekafu Yehowa!’—PSALMO 150:1, 4, 6
[Aɖaka/Nɔnɔmetata siwo le axa 28]
Hafonu Siwo Wozã Le Biblia Ŋlɔɣiwo
Wozãa kasaŋku fomevi vovovo siwo nye saŋkuwo, saŋku kaetɔ̃tɔwo, kple saŋku kaewotɔwo. (Psalmo 92:4) Wotrɔ asi le wo ŋu be woafo wo ɖe Alamot kple Seminit dzi, ɖewohĩ nyagbɔgblɔ siawo fia gbeɖiɖi kɔkɔtɔ alo vitɔ, kple gbeɖiɖi bɔbɔetɔ alo gãtɔ. (1 Kronika 15:20, 21, NW) Hafonu siwo wotsɔ ayawa wɔ kple esiwo me woɖoa fufu ɖo la dometɔ aɖewoe nye dzewo, lãdzowo, kpakple kpẽ, siwo ɖina sesĩe. (2 Kronika 7:6; 1 Samuel 10:5; Psalmo 150:3, 4) Le gbedoxɔa ŋu kɔɣi la, kpẽawo kple hadzilawo fe gbe ɖi “zi ɖeka yoo.” (2 Kronika 5:12, 13) Esia fia be wodzi ha kple gbe ɖeka eye gbe bubu aɖeke metɔtɔe o. Hafonu siwo wofona kple asi la dometɔ aɖewo nye axatsɛwo kple nyawowoe, aya fomevi aɖe, kpakple ‘hafonu siwo wotsɔ sesewu wɔe.’ Wozãa gakogoewo hã—gakogoe suewo ‘siwo fe gbe vivina’ kple gakogoe gãtɔwo “siwo ɖina sesĩe.”—2 Samuel 6:5; Psalmo 150:5.
[Nɔnɔmetatawo]
Etame: Tito fe Ŋkuɖodzikpe si le Rome, Italy, si dzi wota kpẽ siwo wotsɔ tso Yerusalem gbedoxɔa me le fe 70 Mía Ŋɔli me la ɖo. Gaku siwo wotu le fe 130 Mía Ŋɔli me lɔfo siwo dzi wota Yudatɔwo fe hafonuwo ɖo
[Afi Si Míexɔ Mɔɖeɖe Tso]
Gakuawo: © 2007 by David Hendin. Míawo koe kpɔ mɔ atae.


text:
Le August 4, 2020 dzi la, ammonium nitrate si ade metrik tɔn 2750 fe nudzraɖofe aɖe si wodzra ɖo ɖe Beirut, Lebanon, melidzefea le mɔ si mele dedie nu o me la do dzo eye wòhe bɔmb gã aɖe si wowɔ le ɖoɖo nu si gblẽ nu le blemadua fe akpa gãwo ŋu.𝐁𝐞𝐢𝐫U𝐭 2020
Wowó eve aɖewo, si nye evelia lolo wu gbãtɔ sãsãsã la, dzɔ ɖe Beirut-dugã la me le Kuɖagbe fiẽ fe ŋdi kanya, eye ame 154 ya teti ku, eye ame siwo wu 5,000 xɔ abi eye wogblẽ nu le tefe geɖe. Lebanon fe lãmesẽnyawo gbɔ kpɔla, Hamad Hassan, gblɔ be woxɔ ame 1,000 kple edzivɔ ɖe kɔdzi, eye ame 120 gakpɔtɔ nɔ nɔnɔme sesẽ aɖe me le Dzoɖagbe.
Wowó evelia na futsotsoe aɖe si le dzo dam, si le dzo dam la ɖo kɔkɔfe le dua fe melidzefea tame eye wòna futsotsoe aɖe si gbã gudugudu si gbã ahuhɔ̃e kilometa geɖe. Togbɔ be wowɔ dɔ gã aɖe le amewo dim hã la, wogaxɔe se be ame gbogbo aɖewo bu le du si nye Lebanon fe fiadu si le Mediterranea-fua fe ɣedzefefuta la me.
Esi dziɖuɖumegãwo le nusiwo dzɔ la fom fu la, nusiwo míenya kple nusiwo míenya o la me dzodzroe nye esi.
Nukae na wowó?
Womenya nusi tututu gbɔ wòtso o, gake dzo aɖe gblẽ nu le melidzefe aɖe fe nudzraɖofe aɖe ŋu le 6 p.m. Wowó eve, ɖeka si le sue wu eye wowó si lolo wu si gblẽ dua fe akpa aɖewo kplɔe ɖo le sɛkɛnd ʋɛ aɖewo megbe.


text: 17 Abolo fuflu sue si ŋu tomefafa* kpe ɖo+ laNyo wu afe si me kplɔ̃ɖoɖo le ɖaa* eye dzre kpe ɖe eŋu.+2 Dɔla nyanu aɖu amegã ɖe vi ŋukpenanuwɔla dzi;Eye wòama domenyinu kpli wo abe wo nɔviŋutsue wònye ene.3 Sonu li ɖe klosalo ŋu, eye kpo li ɖe sika ŋu,+Ke Yehowae dzroa dziwo me kpɔna.+4 Ame vɔ̃ɖi léa to ɖe alakpanyawo ŋu,Eye aʋatsokala fua to anyi ɖe aɖe si gblẽa ame ŋu la ŋu.+5 Ame sia ame si ɖea alɔme le ame dahe ŋu la doa vlo Ewɔla,+Eye ame sia ame si kpɔa dzidzɔ ɖe ame bubu fe gbegblẽ ŋu la matsi tomahe o.+6 Amegãɖeɖiwo fe fiakukue nye wo tɔgbuiyɔviwo,Eye viwo fe atsyɔ̃e nye wo fofowo.*7 Nya dzɔdzɔe* medze bometsila o.+Ke aleke alakpanya nahayi dziɖula* dze ge!+8 Nunana le abe kpe xɔasi* ene na enala;+Afi sia afi si wòtrɔ ɖo la, ehea nudzedziname vana nɛ.+9 Ame si tsɔa dzidada kena la le lɔlɔ̃ dim,+Ke ame si léa nya ɖeka ɖe nu la klãa xɔlɔ̃ veviwo dome.+10 Nyagbename wɔa dɔ ɖe nugɔmesela dzi+Wu bometsila fofo zi alafa.+11 Ame vɔ̃ɖi tɔ koe nye aglãdzedze,Eya ta dɔla tagbɔsesẽtɔe wodɔna ɖe eŋu.+12 Enyo be woado go sisiblisi si ŋu woɖe viwo leWu be woado go bometsila le efe movidzɔdzɔ me.+13 Ame si tsɔa vɔ̃ ɖoa nyui tefe la,Vɔ̃ mate ɖa le efe afe me o.+14 Dzregɔmetoto le abe ale si woŋɔa tɔʋui* ene;Eya ta dzudzɔ hafi wòava zu dzre.+15 Ame si tsoa afia na ame vɔ̃ɖi be etɔ dzɔ, kple ame si bua fɔ ame dzɔdzɔe la,+Ŋunyɔ wo ame evea siaa wonye na Yehowa.16 Vi kae wòaɖe ne nu si bometsila ate ŋu atsɔ afle nunya le esiEvɔ dzi nyanu mele esi o?*+17 Xɔlɔ̃ vavã lɔ̃a ame ɣeawokatãɣi+Eye ame nɔvi wònye wodzi ɖe xaxagbe ŋu.+18 Ame si nunya mele tagbɔ na o* la naa asi ɖe nya dzi helɔ̃naBe yeanɔ ŋgɔ na ye havi ada megbe nɛ.+19 Ame si lɔ̃a dzrewɔwɔ la, elɔ̃a dzidada.+Ame sia ame si ɖea efe agbomɔnu wòkɔkɔna la, ele eya ŋutɔ fe gbegblẽ dim.+20 Ame si fe dzi metoa mɔ ɖeka o la, nu madze edzi nɛ o,*+Eye ame si beble le nu me na la adze vɔ̃ me.21 Ame si dzi bometsila la, axa nu;Eye vi tsibome fofo mekpɔa dzidzɔ o.+22 Dzi kpɔdzidzɔ nye atike nyui,*+Ke gbɔgbɔ si dzi nu te ɖo vevie la nana ŋusẽ vɔna le ame ŋu.*+23 Ame vɔ̃ɖi xɔa zãnu le adzame,*Be yeaglɔ̃ mɔ na nya dzɔdzɔe.+24 Nunya le nugɔmesela fe ŋkuta,Ke bometsila fe ŋkuwo tsana yia keke anyigba fe mlɔenu ke.+25 Vi tsibome nyea nuxaxa na fofoa,Kple dzivee* na dadaa.+26 Tohehe* na ame dzɔdzɔe menyo o,Eye bubumewo fofo mesɔ o.27 Nunyala kpɔa efe nufofo dzi,+Eye nugɔmesela gbɔa dzi ɖi blewu.*+28 Woabu bometsila kura gɔ̃ hã nunyalae nenye be ezi ɖoɖoe,Eye ame si léa efe nu la, woabui nugɔmeselae.


text:
Alesi Ame Aɖewo Kpɔ Ŋuɖoɖowo
Alesi Ame Aɖewo Kpɔ Ŋuɖoɖowo
AME miliɔn geɖe doa gbe ɖa. Wo dometɔ aɖewo ka ɖe edzi be woɖoa yewofe gbedodoɖawo ŋu na yewo. Ame aɖewo menya ne wosea yewofe gbedodoɖa na yewo gɔ̃ hã o. Ame bubu aɖewo hã li siwo dia ŋuɖoɖo na wofe biabiawo gake mevaa susu me na wo be woada wofe biabiawo ɖe Mawu ŋkume o.
Biblia gblɔ le Mawu vavã la ŋu be ‘Eɖoa to gbedodoɖa.’ (Psalmo 65:3) Ne èle gbe dom ɖa la, ɖe nèka ɖe edzi be Mawu vavã lae wò gbedodoɖawo yina na? Ðe wò gbedodoɖawo nye esiwo tɔgbe ŋu wòɖona?
Le ame geɖewo gome le xexeame katã la, ŋuɖoɖoae nye ẽ! Aleke wowɔ kpɔ wofe ŋuɖoɖowo? Nukae wosrɔ̃?
Mawu—Amekae Wònye?
Sukunufiala aɖe si nyɔnu saɖagaxɔmenɔlawo kple nunɔlawo fia nui le Portugal la tsɔ dzi blibo nɔ agbe ɖe efe xɔse nu. Etɔtɔ le eɖokui me esi sɔlemeha la wɔ tɔtrɔwo eye woɖe asi le nuwɔna siwo wofiae be wole vevie la ŋu. Efe mɔzɔzɔwo na wòkpɔ alesi Ɣedzefetɔwo dea ta agui, eye efe susu va nɔ ewɔm vevevee nenye be Mawu vavã ɖeka koe li. Aleke wòle be wòade ta agui? Esi wòbia Biblia ŋu nyawo efe nunɔla la, egbe eŋuɖoɖo nɛ, eye dzi ɖe le nyɔnua fo.
Katoliko-ha la kaka agbalẽviwo le du si me sukunufiala sia le tsɔ de se na wofe nutoa me nɔlawo be woagaɖo dze kple Yehowa Ðasefowo o. Gake nyɔnua fe biabiawo gakpɔtɔ nɔ dzi me nɛ. Esi Ðasefoawo va srãe kpɔ gbeɖeka la, eɖo to eye wòɖe ɖetsɔleme fia ku ɖe nusi wòse la ŋu. Emae nye zi gbãtɔ si Ðasefowo ɖo dze kplii kpɔ.
Be wòakpɔ ŋuɖoɖo na efe biabia gbogboawo la, nyɔnu sia dze Biblia sɔsrɔ̃ gɔme kple Ðasefoawo. Kwasiɖa ɖesiaɖe la, nya geɖewo nɔa esi wòbiana. Edi be yeanya Mawu fe ŋkɔ, ahanya ne Mawu vavã ɖeka koe li, kple nenye be eda asi ɖe tadede agu na nɔnɔmetatawo dzi, kpakple nya bubu geɖewo. Ede dzesii be nyaŋuɖoɖo siwo katã wonanae la tso Biblia me, ke menye ame aɖeke fe nukpɔsusue o, eyata nusi srɔ̃m wòle la wɔ nuku nɛ eye dzi dzɔe. Vivivi la, ekpɔ ŋuɖoɖo na efe biabia geɖewo. Egbea esubɔa Yehowa le gbɔgbɔ kple nyatefe me, abe alesi Yesu Kristo gblɔe be “nyatefegbedoɖalawo” awɔe ene.—Yohanes 4:23.
Ƒomea aɖe xlẽa Biblia edziedzi ɖekae le Sri Lanka, gake womenɔ ŋuɖoɖo kpɔm na biabia geɖe siwo le vevie na wo o. Togbɔ be wohiã kpekpeɖeŋu hã la, wofe nunɔla mete ŋu nae wo o. Ke hã Yehowa Ðasefowo va srã fomea kpɔ eye wogblẽ Biblia-srɔ̃gbalẽ nyui aɖewo ɖe wo gbɔ. Emegbe esi Yehowa Ðasefowo ɖo wofe biabiawo ŋu na wo tso Biblia me wòdze wo ŋu la, wolɔ̃ be yewoasrɔ̃ Biblia. Nusiwo wosrɔ̃ le wofe nusɔsrɔ̃a me la dzɔ dzi na wo ŋutɔ.
Ke hã sɔlemeha la fe nufiafia si wofia srɔ̃nyɔnua tso ɖevi me la na mete ŋu le egɔme sem be Yesu Kristo Fofoe nye “Mawu vavã ɖeka la,” abe alesi Yesu ŋutɔ gblɔe ene o. (Yohanes 17:1, 3) Wofiae be Yesu kple Fofoa wosɔ ta eye mele be woaku “nya ɣaɣla” sia me o. Esi wòtsi dzodzodzoe la etsɔ dzi blibo yɔ Yehowa fe ŋkɔ tsɔ do gbe ɖa nɛ, eye wòbiae be wòafia ye amesi Yesu nye yease egɔme. Emegbe egbugbɔ dzro mawunyakpukpui siwo ku ɖe nya sia ŋu me ake ŋuɖɔɖotɔe. (Yohanes 14:28; 17:21; Korintotɔwo I, 8:5, 6) Abe tsro aɖee woɖe le ŋku dzi nɛ ene la, fifia eme kɔ nɛ nyuie be Yehowa—dzifo kple anyigba Wɔla kple Yesu Kristo Fofo—enye Mawu vavã la.—Yesaya 42:8; Yeremya 10:10-12.
Fukpekpe—Nukatae Wòli?
Ŋutsu si ŋkɔe nye Hiob kpe fu vevie ŋutɔ. Viawo katã ku le ahomya aɖe me eye wòva zu hiãtɔ. Elé dɔ sesẽ aɖe eye wòdo dzi le alakpa xɔlɔ̃wo fe fɔ si wobui me. Hiob gblɔ nya aɖewo nuŋumabumabutɔe esi nusiawo katã nɔ dzɔdzɔm ɖe edzi. (Hiob 6:3) Gake Mawu bu nɔnɔme siwo me wònɔ ŋu. (Hiob 35:15) Enya nusi le dzi me na Hiob eye wòtsɔ nuxlɔ̃ame si dze la na Hiob. Ewɔa esia na amewo egbea hã.
Ƒe ewo koe Castro, si le Mozambique, xɔ esi dadaa ku. Nya la wu gbɔgblɔ nɛ. Ebia be: “Nukata wòle be wòaku agblẽ mí ɖi?” Togbɔ be dzila siwo vɔ̃a Mawue nyii hã la, etɔtɔ le eɖokui me ale gbegbe. Nukae wòakpɔ wòafa dzi kple susu nɛ? Ekpɔ akɔfafa le Chichewagbe me Biblia aɖe xexlẽ kple eme dzodzro kple foawo me.
Vivivi la, Castro va se egɔme be blibomademade fe dome si míenyi tae dadaa ku ɖo ke menye Mawu fe numadzɔmadzɔ wɔwɔ aɖekee o. (Romatɔwo 5:12; 6:23) Tsitretsitsi ŋugbedodo si le Biblia me na wòkpɔ akɔfafa gãtɔ elabena eva ka ɖe edzi be tsitretsitsia ana yeagate ŋu akpɔ ye dada ake. (Yohanes 5:28, 29; Dɔwɔwɔwo 24:15) Nublanuitɔe le fe ene ko megbe la, fofoa hã ku. Gake fifia Castro te ŋu do dzi geɖe wu le esia me. Egbea eva lɔ̃ Yehowa eye wòle Mawu fe subɔsubɔdɔa wɔm nutefewɔwɔtɔe. Amesiwo katã nyae la de dzesi dzidzɔ si kpɔm wòle.
Ame geɖe siwo fe ame veviwo ku hã kpɔ akɔfafa le Biblia me nyatefe siwo he akɔfafa vɛ na Castro la ke me. Ame aɖewo siwo to fukpekpe geɖe me le ame vɔ̃ɖiwo fe nuwɔna ta biana abe alesi Hiob bia ene be: “Nukaŋuti ame vɔ̃ɖiwo tsia agbe?” (Hiob 21:7) Ne amewo ɖo to se ŋuɖoɖo siwo Mawu na to efe Nya la dzi tututu la, wova dzea sii be mɔnu siwo Mawu tsɔ kpɔa nyawo gbɔe la ɖea vi na woa ŋutɔwo vavã.—Petro II, 3:9.
Barbara, amesi wonyi le United States la, ŋutɔ mekpɔ aʋawɔwɔ fe ŋɔdzinuwo tefe kpɔ o. Gake ɣeyiɣi si me dukɔ geɖewo nɔ aʋa wɔm mee wòtsi le. Wogblɔa aʋawɔwɔ me ŋutasẽnuwɔwɔ ŋu nya gbesiagbe le nyadzɔdzɔwo me. Le efe nusɔsrɔ̃ me le suku la, alesi nuwo dzɔ le ŋutinya me le mɔ si màbu do ŋgɔ o nu la wɔ mo yaa nɛ ŋutɔ. Nuka gbɔe wòtso? Ðe Mawu tsɔ ɖe le nusiwo nɔ dzɔdzɔm mea? Exɔe se be Mawu li, gake mebui be Mawu tsɔ ɖe le eme o.
Ke hã Barbara fe nukpɔsusu le agbe ŋu va trɔ vivivi esi wòva nɔ ha dem kple Yehowa Ðasefowo. Eɖo to wo hesrɔ̃ Biblia kpli wo. Ede wofe kpekpewo le Fiaɖufe Akpata me. Ede wofe takpekpe gãwo dometɔ ɖeka gɔ̃ hã. Gawu la, ede dzesii be ne yebia nyawo la, Ðasefo bubuwo fe nukpɔsusuawo metoa vovo tsoa wo nɔewo tɔ gbɔ o. Ke boŋ nya ɖekae Ðasefoawo gblɔna elabena Biblia dzie wotu wofe nukpɔsusu ɖo.
Ðasefoawo hea susu yia kpeɖodzinyawo dzi le Biblia me be Satana Abosam, si nye xexeame dziɖulae le ŋusẽ kpɔm ɖe xexeame dzi, eye xexeame ɖea efe gbɔgbɔ fiana. (Yohanes 14:30; Korintotɔwo II, 4:4; Efesotɔwo 2:1-3; Yohanes I, 5:19) Woɖe nu me na Barbara be wogblɔ nudzɔdzɔ siwo wɔ mo yaa nɛ la ŋu nya ɖi le Biblia me. (Daniel, ta 2, 7, kple 8) Mawu gblɔ wo ɖi elabena ŋutete le esi be wòanya etsɔme ne elɔ̃. Mawue he nudzɔdzɔ mawo dometɔ aɖewo vɛ. Ke ɖeko wòɖe mɔ le bubuwo ŋu wodzɔ. Ðasefoawo ɖee fia Barbara be Biblia gagblɔ nudzɔdzɔ nyuiwo kple nudzɔdzɔ vɔ̃wo siaa ŋu nya ɖi le míafe ŋkekea me eye wòfia gɔmesese si le wo ŋu hã. (Mateo 24:3-14) Wofia Biblia fe ŋugbedodowo ku ɖe xexeme yeye si me dzɔdzɔenyenye axɔ afe ɖo eye fukpekpe nu ayi lae.—Petro II, 3:13; Nyaɖeɖefia 21:3, 4.
Vivivi la, Barbara va nɔ egɔme sem be togbɔ be menye Yehowa Mawu gbɔe amegbetɔwo fe fukpekpe tso o hã la, mexea mɔ ɖe wofe dzɔdzɔ nu to amegbetɔwo dzi zizi be woaɖo to ye ne menye woawo ŋutɔ fe didie wònye o. (Mose V, 30:19, 20) Mawu wɔ ɖoɖo siwo dzi míato anɔ agbe tegbee le dzidzɔkpɔkpɔ me, gake ele mɔnukpɔkpɔ nam mí fifia be yeakpɔ be míanɔ agbe ɖe yefe mɔ dzɔdzɔeawo dzi hã. (Nyaɖeɖefia 14:6, 7) Barbara ɖo tame be yeasrɔ̃ Mawu fe nudidiwo ahanɔ agbe ɖe wo nu. Egakpɔ lɔlɔ̃ si fomevi Yesu gblɔ be ade dzesi ye yomedzela vavãwo le Yehowa Ðasefowo dome.—Yohanes 13:34, 35.
Wò hã àte ŋu aɖe vi tso ɖoɖo siwo kpe ɖe eŋu me.
Agbe si Ŋu Gɔmesese Le
Amesiwo gome wòdze le abe agbe le edzi dzem na wo ene la gɔ̃ hã adi ŋuɖoɖowo na nya siwo ɖea fu na wo. Le kpɔɖeŋu me, ɖekakpui aɖe si le Britain, si ŋkɔe nye Matthew, di vevie be yeanya Mawu vavã la kple tameɖoɖo si le agbe ŋu. Ƒe 17 ye Matthew xɔ esime fofoa ku. Emegbe Matthew xɔ yunivɛsiti fe dzeside le hafofo me. Emegbe eva nɔ tofloko si efe ŋutilãmenudidi fe agbenɔnɔa nye la kpɔm nɔ si dzemee. Eʋu le afe va nɔ London eye wòfo eɖokui ɖe atikevɔ̃ɖiwo zazã, modzakaɖefewo dede, ɣletivimefakaka, gbɔgbɔyɔyɔ, Zen Buddhatɔwo fe nunya kple xexemenunya bubuwo fe nuwɔna me—kple susu be yeakpɔ agbe si naa dzidzeme. Esi dzi ɖe le efo la, efo koko na Mawu be wòakpe ɖe ye ŋu yeakpɔ nyatefea.
Ŋkeke eve megbe la Matthew do go exɔlɔ̃ xoxo aɖe eye wòka efe kuxia ta nɛ. Ŋutsua nye amesi srɔ̃ nu kple Yehowa Ðasefowo. Esi wòtsɔ Timoteo II, 3:1-5 fia Matthew la, alesi Biblia ɖɔ egbexexea fe nɔnɔme pɛpɛpɛ la wɔ nuku nɛ. Esi wòxlẽ Todzimawunyaa la, eʋã dzi nɛ. (Mateo, ta 5-7) Gbã la efe susu nɔ ewɔm vevevee elabena exlẽ nyati aɖe si fo nu tsitre ɖe Yehowa Ðasefowo ŋu, gake mlɔeba la eva tso nya me be yeade kpekpe le Fiaɖufe Akpata si tsɔ ɖe egbɔ me.
Nusi Matthew se la do dzidzɔ nɛ eye wòdze Biblia sɔsrɔ̃ gɔme kple hamemegãwo dometɔ ɖeka. Etefe medidi o eva kpɔe be nusi srɔ̃m yele lae nye nusi dim yenɔ, si nye gbe si wòdo ɖa na Mawu fe ŋuɖoɖo. Eɖe vi nɛ esi wòɖe asi le nuwɔna siwo medzea Yehowa ŋu o la ŋu. Esi wòva nɔ mawuvɔvɔ̃ fe nɔnɔme si sɔ tum ɖo la, eʋãe wòwɔ tɔtrɔ va nɔ agbe ɖe Mawu fe sededewo nu. Matthew va de dzesii be gɔmesese le agbenɔnɔ alea ŋu.—Nyagblɔla 12:13.
Menye nuɖoɖie wònye be Matthew kple ame bubu siwo ŋkɔ míeyɔ le nyati sia me ava kpɔ agbe si naa dzidzeme o. Ke hã wosrɔ̃e be tameɖoɖo si me lɔlɔ̃ le le Yehowa Mawu si na amesiwo katã lɔ̃ faa kple dzidzɔ be yewoawɔ ɖe efe sededewo dzi. (Dɔwɔwɔwo 10:34, 35) Tameɖoɖo ma enye agbe mavɔ nɔnɔ le xexe si me aʋawɔwɔ, dɔléle kple dɔwuame maganɔ o—ku gɔ̃ hã maganɔe o. (Yesaya 2:4; 25:6-8; 33:24; Yohanes 3:16) Emae nye nusi dim nèlea? Ne eyae la, ekema àte ŋu agasrɔ̃ nu vevi bubu siwo ana nàkpɔ nusi hea agbenɔnɔ si me dzidzeme le vɛ na ame ne ède kpekpe siwo wotu ɖe Biblia dzi le Yehowa Ðasefowo fe Fiaɖufe Akpata me. Míetsɔ dzidzɔ le kpewòm be nàwɔe alea.
[Nɔnɔmetata si le axa 7]
Tsɔ moveviɖoɖo do gbe ɖa na Mawu, nàyɔ efe ŋkɔ ŋutɔŋutɔ
[Nɔnɔmetata si le axa 7]
Srɔ̃ Biblia la kple amesiwo fiaa nusiwo tututu le eme
[Nɔnɔmetata si le axa 7]
Yi kpekpewo le Fiaɖufe Akpata me
[Nɔnɔmetata Tsofe si le axa 4]
Toliala: Chad Ehlers/Index Stock Photography


text: 11 Xɔse nye dziɖoɖo ɖe nu si wole mɔ kpɔm na la ŋu kakaɖedzitɔe+ kple kpeɖodzi si dze fãa be nu siwo kpɔm womele o la li ŋutɔŋutɔ.2 Elabena esia dzie blematɔwo to kpɔ ɖaseɖiɖi na wo ɖokuiwo.3 Le xɔse me míekpɔe dze sii be woɖo nuɖoanyiwo* anyi le Mawu fe nya la nu, ale be nu si wokpɔna la dzɔ tso nu siwo medzena wokpɔna o la me.4 Le xɔse me Abel tsɔ vɔsa si nyo wu Kain+ tɔ la na Mawu, eye to xɔse sia dzi wòkpɔ ɖaseɖiɖi be enye ame dzɔdzɔe, elabena Mawu xɔ efe nunanawo,+ eye togbɔ be eku hã la, egale nu fom+ to efe xɔse me.5 Le xɔse me wokɔ Enok+ dzoe, be wòagakpɔ ku o, eye womegakpɔe le afi aɖeke o, elabena Mawu kɔe dzoe;+ elabena hafi woakɔe adzoe la, ekpɔ ɖaseɖiɖi be efe nu dze Mawu ŋu nyuie.6 Gawu la, ne xɔse mele ame si o la, mate ŋu adze Mawu ŋu nyuie o, elabena ele be ame sia ame si tena vaa Mawu gbɔ la naxɔe ase be eli, eye wònyea tefeɖola na ame siwo dinɛ vevie la.+7 Le xɔse me Noa,+ esime Mawu na toklãe tso nu siwo womekpɔ haɖe o ŋu la,+ eɖe mawuvɔvɔ̃ fia, eye wòkpa aɖakaʋu+ hena efemetɔwo ɖeɖe; eye to xɔse sia me la, ebu fɔ xexea,+ eye wòzu dzɔdzɔenyenye, si tso xɔse me la, fe domenyila.8 Le xɔse me Abraham,+ esime woyɔe la, eɖo to hedo go yi tefe si woɖo be wòaxɔ wòanye efe domenyinu la; eye wòdzo, togbɔ be menya afi si yim wòle o hã.+9 Le xɔse me eyi ɖanɔ ŋugbedodonyigba la dzi le dzronyigba dzi abe amedzro ene,+ eye eya kple Isak kpakple Yakob, ame siwo hã nye ŋugbedodo ma tututu fe domenyilawo+ la, nɔ agbadɔwo+ me.10 Elabena enɔ du si gɔmeɖoanyi ŋutɔŋutɔwo li na la lalam, du si fe aɖaŋuwɔla kple tsolae nye Mawu.+11 Le xɔse me wona ŋusẽ Sara hã wòfɔ fu dzi vi,* esime wòtsi to vidzidzi me kura gɔ̃ hã,+ elabena ebu Ame si do ŋugbea la nutefewɔlae.12 Esia tae tso ame ɖeka, si fe vidzidziŋutete ku*+ la, mee wodzi vi+ siwo sɔ gbɔ abe dzifoɣletiviwo ene, abe futake siwo mele xexlẽ me o la ene.+13 Le xɔse me ame siawo katã ku, togbɔ be wofe asi mesu ŋugbedodoawo dzi o hã;+ ke wokpɔ wo le adzɔge ɖaa,+ eye wodo ɖoafe na wo, eye woʋu eme be yewonye amedzrowo kple ame siwo le anyigba la dzi hena ɣeyiɣi kpui aɖe.14 Elabena ame siwo gblɔe nenema la ɖee fia be yewole tefe si azu yewo ŋutɔwo tɔ la dim vevie.15 Ke ne ɖe wona wofe susu kpɔtɔ nɔ tefe si woʋu tso dzi la,+ anye ne mɔnukpɔkpɔ su wo si wogbugbɔ yi.16 Ke azɔ la, nɔfe si nyo wu la le wo dzrom, si nye dzifo tɔ. Eya ta mekpe ŋu na Mawu be woayɔ ye be yewofe Mawu o,+ elabena edzra du ɖo ɖi na wo.+17 Le xɔse me Abraham, esime wodoe kpɔ la,+ etsɔ Isak na, eya, ame si xɔ ŋugbedodoawo kple dzidzɔ la, tsɔ efe tenuvi+ la sa vɔe kloe,18 togbɔ be wogblɔ nɛ be, “Ame si woayɔ be ‘wò dzidzimevi’ la adzɔ tso Isak me” hã.+19 Ke ebui be Mawu ate ŋu afɔe ɖe tsitre tso ame kukuwo dome, eye exɔe tso ku me hã le kpɔɖeŋumɔ nu.+20 Le xɔse me kee Isak yra Yakob+ kple Esau+ le nu siwo ava va la ŋu.21 Le xɔse me Yakob, esime wòsusɔ vie wòaku la,+ eyra Yosef viŋutsuawo dometɔ ɖe sia ɖe,+ eye wòziɔ ɖe efe atizɔti ŋu de ta agu.+22 Le xɔse me Yosef, esime efe kuɣi gogo la, efo nu tso Israel-viwo fe ʋuʋu la ŋu, eye wòde se le efe fuwo ŋu.*+23 Le xɔse me, esime wodzi Mose la, edzilawo ɣlae ɣleti etɔ̃ sɔŋ,+ elabena wokpɔe be ɖevi la dze ɖeka,+ eye womevɔ̃ fia fe sedede la o.+24 Le xɔse me Mose, esime wòtsi la,+ egbe be woagayɔ ye be Farao vinyɔnu la fe vi o,+25 eye wòtiae be yeakpe fu kple Mawu fe dukɔ la, wu be yease nu vɔ̃ fe vivi si nɔa anyi ɣeyiɣi kpui aɖe ko,26 elabena ebu ŋukpe si wodoe abe Kristo* la ene be exɔ asi sãsãsã wu Egipte fe kesinɔnuwo, elabena efe ŋku nɔ tefeɖoɖofetu la dzi tututu.27 Le xɔse me edzo le Egipte,+ ke mevɔ̃ fia fe dziku la o,+ elabena eyi edzi nɔ te sesĩe, abe ɖe wòle Ame si womekpɔna o la kpɔm ene.+28 Le xɔse me eɖu Ŋutitotoŋkekenyui la hewɔ ɖe ʋuhehlẽ fe ɖoɖo la dzi, ale be nutsrɔ̃la la nagaka asi wofe ŋgɔgbeviwo+ ŋu o.29 Le xɔse me woto Ƒudzĩ la me abe anyigba fufui dzi ene,+ ke esi Egiptetɔwo tee kpɔ la, fu la mi wo.+30 Le xɔse me Yeriko gliawo mu esi wozɔ fo xlãe ŋkeke adre megbe.+31 Le xɔse me Rahab, gbolo la, metsrɔ̃ kpe ɖe tosẽlawo ŋuti o, elabena exɔ ŋkutsalawo le ŋutifafa me.+32 Eye nya kae magagblɔ? Elabena ɣeyiɣi mele asinye be mafo nu tso Gideon,+ Barak,+ Samson,+ Yefta,+ David+ kpakple Samuel+ kple nyagblɔɖila bubuawo ŋu o.33 Le xɔse me woɖu fiaɖufewo dzi,+ wowɔ nu dzɔdzɔe, xɔ ŋugbedodowo,+ mia nu na dzatawo,+34 tsi dzo fe ŋusẽ nu,+ si le yi nu,+ wona ŋusẽ ɖo wo ŋu le gbɔdzɔgbɔdzɔ me,+ wowɔ kalẽ le aʋawɔwɔ me,+ wosi aʋakɔ siwo tso ɖe wo ŋu la keŋkeŋ.+35 Wofɔ nyɔnu siwo fe amewo ku la ɖe tsitre na wo,+ ke wowɔ fu ame bubuwo vevie, elabena womelɔ̃ be yewoana ta ale be yewoakpɔ ablɔɖe le mɔ aɖe nu o, be yewoakpɔ tsitretsitsi si nyo wu la.36 Ɛ̃, ame bubuwo to fewuɖuɖuwo kple fofowo fe tetekpɔwo me, gawu la, wokpe bablawo+ kple gaxɔmenɔnɔwo+ fe fu.37 Wofu kpe wo,+ wote wo kpɔ, wodze wo ɖe eve kple laxalaxa, wowu wo kple yi,+ wonɔ tsatsam le alẽgbalẽwo me, le gbɔ̃gbalẽwo me,+ esime wole hiã me, le xaxa me,+ le fuwɔwɔ+ wo me;38 eye xexea medze wo o. Wotsa tsaglãla le gbedzi kple towo dzi kpakple anyigba dzi agadowo+ kple ʋewo me.39 Togbɔ be ame siawo katã kpɔ ɖaseɖiɖi nyui na wo ɖokuiwo le wofe xɔse ta hã la, womekpɔ ŋugbedodo la me vava o,40 elabena Mawu kpɔ nane si nyo wu la da ɖi na mí,+ ne woagawɔ wo bliboe míawo manɔmee o.


text:
Yi Edzi Nànɔ Dzidzɔ Kpɔm Le Yehowa Ƒe Subɔsubɔdɔa Me
Yi Edzi Nànɔ Dzidzɔ Kpɔm Le Yehowa Ƒe Subɔsubɔdɔa Me
“Dzi nadzɔ mi le Afetɔ la me ɖaasi; megale egblɔm bena: Dzi nadzɔ mi!”—FILIPITƆWO 4:4.
1, 2. Aleke nɔviŋutsu aɖe kple efe fomea wɔ te ŋu yi edzi kpɔ dzidzɔ togbɔ be nusianu si nɔ wo si dome gblẽ hã?
JAMES, si nye Kristotɔ aɖe si xɔ fe 70 eye wòle Sierra Leone la wɔ dɔ sesĩe le efe agbe me katã. Kpɔ alesi dzi adzɔe esi wòte ŋu fo ga fu tsɔ fle afe kpokploe aɖe si me xɔdɔme ene le mlɔeba ɖa! Gake esi James kple efe fomea ʋu yi afea me le ɣeyiɣi aɖe megbe la, dukɔmeviʋa dzɔ le dukɔ ma me, eye wofe afea gbã gudugudu. Wobu wofe afea, gake womebu wofe dzidzɔ o. Nukatae?
2 James kple efe fomea meda wofe susu ɖe nusi wobu la dzi o, ke boŋ ɖe nusi kpɔtɔ li dzi. James ɖe nyaa me be: “Le ɣeyiɣi si me ŋɔdzi nɔ anyi gɔ̃ hã la, míewɔ kpekpewo, xlẽ Biblia, do gbe ɖa ɖekae, hema nu suetɔ kekeake si su mía si la kple ame bubuwo. Míete ŋu yi edzi nɔ dzidzɔ kpɔm elabena míafe susu nɔ fomedodo wɔnuku si le mía kple Yehowa dome dzi.” Esi Kristotɔ nutefewɔla siawo xlẽ wofe yayrawo, si fe gãtɔ kekeake nye fomedodo kplikplikpli si nɔ wo kple Yehowa dome ta la, wote ŋu ‘yi edzi kpɔ dzidzɔ.’ (Korintotɔwo II, 13:11) Nyatefee wònye be mele bɔbɔe be woado dzi le nuteɖeamedzi fe nɔnɔme si me wole me ya o. Gake womedzudzɔ dzidzɔkpɔkpɔ le Yehowa me o.
3. Aleke Kristotɔ gbãtɔ aɖewo yi edzi kpɔ dzidzɔe?
3 Kristotɔ gbãtɔwo to dodokpɔ siwo míate ŋu atsɔ asɔ kple esiwo me James kple efe fomea to me. Ke hã apostolo Paulo ŋlɔ nya siawo ɖo ɖe Hebri Kristotɔwo be: ‘Miedo dzi kple dzidzɔ le mia ŋutinuwo haha me.’ Emegbe Paulo ɖe afisi wofe dzidzɔa tso me: “Esi míenya bena, ŋutinu, siwo nyo wu, eye wonɔa anyi ɖaa la, li na mi.” (Hebritɔwo 10:34) Ẽ, mɔkpɔkpɔ sẽŋu aɖe nɔ fe alafa gbãtɔ me Kristotɔ mawo si. Wotsɔ kakaɖedzi nɔ mɔ kpɔm na nane si womate ŋu aha o—si nye “agbefiakuku” magblẽmagblẽ le Mawu fe Dzifofiaɖufe la me. (Nyaɖeɖefia 2:10) Egbea la, míafe Kristotɔwo fe mɔkpɔkpɔ—eɖanye le dzifo alo anyigba dzi o—ate ŋu akpe ɖe mía ŋu míayi edzi anɔ dzidzɔ kpɔm ne míedze ŋgɔ fukpekpewo gɔ̃ hã.
“Dzi Nedzɔ Mi le Mɔkpɔkpɔ Me”
4, 5. (a) Nukatae aɖaŋu si Paulo ɖo na Romatɔwo be ‘dzi nedzɔ wo le mɔkpɔkpɔ me’ la sɔ ɖe ɣeyiɣi nu ale gbegbe? (b) Nukae ate ŋu ana Kristotɔ makpɔ efe mɔkpɔkpɔa fe vevienyenye adze sii o?
4 Apostolo Paulo de dzi fo na haxɔsetɔwo le Roma be “dzi nedzɔ mi le [agbe mavɔ] mɔkpɔkpɔ me.” (Romatɔwo 12:12) Aɖaŋuɖoɖo ma sɔ ɖe ɣeyiɣi nu na Romatɔwo. Mede fe ewo le Paulo fe lɛtaa ŋɔŋlɔ na wo megbe o la, yometiti sesẽ va wo dzi, eye wowɔ funyafunya wo dometɔ aɖewo woku le Fiagã Nero fe gbeɖeɖe nu. Ðikeke mele eme o be wofe xɔse be Mawu ana agbefiakuku si ŋugbe wòdo la yewo lé wo ɖe te le wofe fukpekpea me. Ke aleke míafe nɔnɔmea le egbea?
5 Esi míenye Kristotɔwo ta la, míawo hã míele mɔ kpɔm be woati mía yome. (Timoteo II, 3:12) Gakpe ɖe eŋu la, míedzea sii be “azãgbe kple nuɖiɖeame” vaa mí katã dzi. (Nyagblɔla 9:11) Afɔku aɖe ate ŋu aɖe míafe lɔlɔ̃tɔ aɖe fe agbe ɖa. Dɔléle vɔ̃ɖi ate ŋu awu dzila alo xɔlɔ̃ kplikplikpli aɖe. Ne míafe susu mele Fiaɖufemɔkpɔkpɔa dzi ɣesiaɣi o la, nu ate ŋu agblẽ le mía ŋu le gbɔgbɔ me ne dodokpɔ siawo va mía dzi. Eyata enyo be míabia mía ɖokui be, ‘Ðe “dzi dzɔam le mɔkpɔkpɔ la mea”? Zi nenie media ɣeyiɣi dea ŋugble le eŋu? Ðe Paradiso si gbɔna la nye nu ŋutɔŋutɔ nama? Ðe mekpɔa ɖokuinye le afima le susu mea? Ðe mele mɔ kpɔm vevie na fifi nuɖoanyi sia fe nuwuwu fe vava abe alesi mekpɔ mɔ nɛ esime mesrɔ̃ nyatefea gbã enea?’ Ehiã be míade ŋugble le biabia mamlɛ sia ŋu vevie. Nukatae? Elabena ne míele lãmesẽ me, eye míele anyigbaa fe akpa si dze abe aʋawɔwɔ mele o, nuɖuɖu mevena le o, alo dzɔdzɔmefɔku medzɔna le o la, ate ŋu adzɔ be—fifia ya la—míakpɔ alesi wòhiã vevie be Mawu fe xexe yeyea nava adze sii o.
6. (a) Esi yometiti va Paulo kple Sila dzi la, nuka dzie woda wofe susu ɖo? (b) Aleke Paulo kple Sila fe kpɔɖeŋua ate ŋu ade dzi fo na mí egbeae?
6 Paulo yi edzi xlɔ̃ nu Romatɔwo be ‘woado dzi le xaxa me.’ (Romatɔwo 12:12) Paulo nya alesi xaxawo me toto le. Ɣeaɖeɣi la, ekpɔ ŋutsu aɖe le ŋutega me wòkpee be ‘wòatso fu va Makedonia’ ava kpe ɖe amewo ŋu le afima woasrɔ̃ nu tso Yehowa ŋu. (Dɔwɔwɔwo 16:9) Eyata Paulo, Luka, Sila, kple Timoteo zɔ mɔ yi Europa. Nukae nɔ dutanyanyuigblɔla dzonɔamemetɔ mawo lalam? Xaxa! Esi woɖe gbefã le Makedonia dugã si nye Filipi me megbe la, wofo Paulo kple Sila hetsɔ wo de gaxɔ me. Edze fã be menye ɖeko Filipitɔ aɖewo metsɔ ɖeke le Fiaɖufegbedasia me o—ke wotsi tre ɖe eŋu vevie hã. Ðe alesi nuawo va trɔe na dutanyanyuigblɔla siwo me dzo nɔ la bu wofe dzidzɔa? Ao. Esi wofo wo hetsɔ wo de gaxɔ me megbe ‘le zãtitina la Paulo kple Sila wole gbe dom ɖa, eye wodzi kafukafuhawo na Mawu.’ (Dɔwɔwɔwo 16:25, 26) Ele eme be veve si Paulo kple Sila se le wo fofo me mena dzi dzɔ wo ya o, gake menye ema dzie dutanyanyuigblɔla eveawo da wofe susu ɖo o. Wofe susuwo nɔ Yehowa kple mɔ siwo nu wònɔ wo yram le la dzi. Esi Paulo kple Sila ‘do dzi le xaxa me’ kple dzidzɔ ta la, wozu kpɔɖeŋu nyui na wo nɔvi siwo le Filipi kple tefe bubuwo.
7. Nukatae wòle be akpedada nakpe ɖe míafe gbedodoɖawo ŋu?
7 Paulo ŋlɔ bena: “Minɔ gbedodoɖa dzi ɖaasi!” (Romatɔwo 12:12) Èdoa gbe ɖa le wò dzimaɖitsitsiwo mea? Nuka ŋue nèdoa gbe ɖa le? Ðewohĩ èyɔ kuxi si tututu le fu ɖem na wò eye nèbia Yehowa fe kpekpeɖeŋu. Gake àte ŋu ada akpe ɖe wò yayrawo hã ta. Ne kuxiwo do mo ɖa la, ŋugbledede le alesi Yehowa wɔa nu kpli mí le dɔmenyo me ŋu kpena ɖe mía ŋu be ‘dzi dzɔa mí le mɔkpɔkpɔ me.’ Dawid, amesi kuxiwo ɖe kpe na le efe agbe me ŋlɔ bena: “Yehowa, nye Mawu, wò nukunu kple wò tamesusu, siwo nèɖe fia ɖe mía ŋu la, sɔ gbɔ. Naneke mede nuwò o! Mebe, matsɔ wo aɖe gbefãe, eye mafo nu le wo ŋu, ke womele xexlẽ me o.” (Psalmo 40:6) Ne míedea ŋugble le yayra siwo míexɔna tso Yehowa gbɔ ŋu ɣesiaɣi abe Dawid ene la, dzi adzɔ mí godoo.
Nɔnɔme Nyui Nenɔ Asiwò
8. Nukae kpena ɖe Kristotɔ ŋu be wòayi edzi anɔ dzidzɔ kpɔm ne ele yometiti me tom?
8 Yesu de dzi fo na eyomedzelawo be woana nɔnɔme nyui nanɔ wo si ne wole xaxawo me tom. Egblɔ be: “[Dzi nadzɔ] mi, ne woadzu mi, eye woati mia yome, eye woaka aʋatso agblɔ nya vɔ̃ bubu fomeviwo katã ɖe mia ŋuti le tanye.” (Mateo 5:11) Susu kae li si ta wòle be dzi nadzɔ mí le nɔnɔme sia me? Alesi ŋutete le mía ŋu míete ŋu nɔa te ɖe tsitretsiɖeŋu nu nye kpeɖodzi be Yehowa fe gbɔgbɔ le mía dzi. Apostolo Petro gblɔ na ehati Kristotɔwo le eŋɔli me be: ‘Ne wodzu mi le Kristo fe ŋkɔ ta la, dzi nedzɔ mi; elabena ŋutikɔkɔe kple Mawu fe gbɔgbɔ la va dzudzɔ ɖe mia dzi.’ (Petro I, 4:13, 14) Yehowa hã ato efe gbɔgbɔ dzi akpe ɖe mía ŋu be míado dzi, si ana be míayi edzi anɔ dzidzɔ kpɔm.
9. Nukae kpe ɖe nɔviŋutsu aɖewo ŋu wokpɔ susu siwo ta wòle be dzi nadzɔ wo esime wole gaxɔ me ɖe wofe xɔse ta la dze sii?
9 Ne míele nɔnɔme sesẽtɔwo kekeake me tom gɔ̃ hã la, míate ŋu akpɔ susu siwo ta dzi adzɔ mí. Kristotɔ aɖe si ŋkɔe nye Adolf kpɔe be ele nenema. Dukɔ aɖe si me woxe mɔ ɖe Yehowa Ðasefowo fe dɔ nu fe geɖe mee wòle. Wolé Adolf kple ehati geɖe hetso afia na wo be woayi mɔ ɣeyiɣi didi le esi wogbe be yewomagbe nu le yewofe dzixɔse siwo wotu ɖe Biblia dzi gbɔ o ta. Agbenɔnɔ le gaxɔa me menɔ bɔbɔe na wo o, gake abe Paulo kple Sila ene la Adolf kple ehatiawo kpɔ susu siwo ta woada akpe na Mawu ɖo. Wode dzesii be nusiwo me yewoto le gaxɔa me kpe ɖe yewo ŋu yewodo ŋusẽ yewofe xɔse hetu Kristotɔwo fe nɔnɔme xɔasiwo abe, dɔmenyonyo, nublanuikpɔkpɔ, kple dadavilɔlɔ̃ ɖo. Le kpɔɖeŋu me, ne gamenɔla aɖe xɔ nunana aɖe tso afeme la, emaa nua kple haxɔsetɔwo, amesiwo bua nunana siawo siwo tso adzɔge la be wotso Yehowa, Nunala gã, si gbɔ “nunana nyuiwo katã kple nunana blibowo katã” tso la gbɔ. Dɔmenyonunana siawo naa dzi dzɔa nunala la kple exɔlawo siaa. Eyata nu ma si woɖo be woatsɔ agblẽ wofe xɔse me la ke va na ŋusẽ ɖo wo ŋu ɖe edzi ŋutɔŋutɔ le gbɔgbɔ me!—Yakobo 1:17; Dɔwɔwɔwo 20:35.
10, 11. Aleke nɔvinyɔnu aɖe nɔ te ɖe alesi wonɔ efe nume tem se madzudzɔmadzudzɔe kple ɣeyiɣi didi fe gaxɔmenɔnɔ si kplɔe ɖo nui?
10 Wolé Ella, amesi hã le dukɔ aɖe si me woxe mɔ ɖe Fiaɖufedɔa nu le me ɖe efe Kristotɔwo fe mɔkpɔkpɔa ŋu nya si wògblɔ na ame bubuwo ta. Wonɔ efe nume tete se dzi ɣleti enyi sɔŋ. Esi wohee va ʋɔnui mlɔeba la, wodee mɔ fe ewo le gaxɔ aɖe si me Yehowa subɔla bubu aɖeke mele o me. Ƒe 24 koe nɔ Ella si ɣemaɣi.
11 Ele eme be Ella menɔ mɔ kpɔm be yeazã yefe ɖetugbimenɔɣi fe akpa gãtɔ le gaxɔ me o. Gake esi mate ŋu atrɔ efe nɔnɔmea o la, eɖoe be yeatrɔ yefe nukpɔsusu. Esia na wòte gaxɔa me bubu efe anyigbamama si me wòaɖi ɖase le. Egblɔ be: “Gbefãɖeɖedɔ geɖe li mawɔ ale gbegbe be ɖeko feawo va yi kabakaba ŋutɔ.” Le fe atɔ̃ kple nanewo megbe la, wogate Ella fe nume se ake. Esi numeteselaawo de dzesii be gaxɔmenɔnɔ megblẽ efe xɔse dome o la, wogblɔ nɛ be: “Míate ŋu aɖe asi le ŋuwò o; metrɔ o.” Ella ɖo eŋu kakaɖedzitɔe be: “Gake metrɔ! Nɔnɔme nyui su asinye fifia wu esime meva gaxɔ me zi gbãtɔ, eye nye xɔse sesẽ wu tsã!” Eye egblɔ kpee be: “Ne miedi be yewoaɖe asi le ŋunye o la, manɔ anyi vaseɖe esime Yehowa kpɔe be edze be yeaɖem.” Ƒe atɔ̃ kple afã fe gamenɔnɔ mena dzi megadzɔa Ella o! Esrɔ̃ alesi nɔnɔme ɖesiaɖe si me wòge ɖo la nadze eŋui. Àte ŋu asrɔ̃ nane tso efe kpɔɖeŋua mea?—Hebritɔwo 13:5.
12. Nukae ate ŋu ana Kristotɔ aɖe fe susu me nadze akɔ anyi le nɔnɔme sesẽwo me?
12 Mègafo nya ta be nunana tɔxɛ aɖee le Ella si si kpe ɖe eŋu wòte ŋu nɔ te ɖe gbetɔame sia nu o. Esime Ella nɔ nu fom tso ɣeyiɣi si me wonɔ efe nume tem se le ɣleti siwo do ŋgɔ na efe gaxɔ me yiyi ŋu la, elɔ̃ ɖe edzi be: “Meɖo ŋku edzi be nye glã nɔ fofom kpakpakpa, eye mese le ɖokuinye me abe atsutsurɔe aɖe si dzidzi fo ene.” Ke hã Ella xɔ Yehowa dzi se sesĩe. Esrɔ̃ alesi wòaɖo ŋu ɖe eŋui. (Lododowo 3:5-7) Ewɔe be Mawu va zu ame ŋutɔŋutɔ nɛ fifia wu tsã. Eɖe nyaa me be: “Ɣesiaɣi si mage ɖe xɔ si me wotea nye nume sena le me la, nye susume dzea akɔ anyi bɔkɔɔ. . . . Zi alesi nɔnɔmea do ŋɔdzie la, zi nenema nye susu me dzea akɔ anyi ɖe edzii.” Yehowa gbɔe susu me fe akɔdzeanyi ma tso. Apostolo Paulo ɖe nu me be: “Migatsi dzimaɖi le naneke ŋuti o, ke boŋ le nusianu me la mitsɔ gbedodoɖa kple kukuɖeɖe na Mawu nanya miafe dzimedidiwo, eye mitsɔ akpedada kpe ɖe eŋuti. Eye Mawu fe ŋutifafa, si fo gɔmesesewo katã ta la, adzɔ miafe dziwo kple miafe tamesusuwo ŋu adzra wo ɖo le Kristo Yesu me.”—Filipitɔwo 4:6, 7.
13. Kakaɖedzi kae le mía si be ne míeɖo xaxa me la, ŋusẽ anɔ mía ŋu míado dzi?
13 Tso esime woɖe asi le Ella ŋu la, dzi kpɔtɔ le edzɔm togbɔ be ele nɔnɔme sesẽwo me tom hã. Menye efe ŋusẽ mee wòwɔ esia le o, ke boŋ le ŋusẽ si Yehowa nae me. Nenemae wònɔ le apostolo Paulo hã gome, amesi ŋlɔ bena: “Eyata mele lɔlɔ̃m wu bena, mafo adegbe le nye gbɔdzɔgbɔdzɔ ŋuti boŋ, bene Kristo fe ŋusẽ nanɔ dzinye. . . . Elabena ne megbɔdzɔ la, ekema mesẽa ŋu.”—Korintotɔwo II, 12:9, 10.
14. Wɔ alesi Kristotɔ aɖe ate ŋu alé nukpɔsusu nyui me ɖe asi le dodokpɔwo me kple nusi ate ŋu ado tso eme fe kpɔɖeŋu.
14 Ðewohĩ xaxa siwo me nètona egbea to vovo na esiwo ŋu míefo nu tsoe le go aɖewo me. Aleke ke woɖale o, tenɔnɔ ɖe xaxawo nu mele bɔbɔe o. Le kpɔɖeŋu me, ɖewohĩ wò dɔtɔ atɔ ŋku wò dɔwɔwɔ vevie—etɔ ŋku wò vevie wu dɔwɔvi siwo si subɔsubɔdzixɔse bubuwo le. Ðewohĩ manya wɔ be nàdi dɔ bubu awɔ o. Aleke nàte ŋu ayi edzi anɔ dzidzɔ kpɔmee? Ðo ŋku Adolf kple ehatiawo dzi, amesiwo srɔ̃ nɔnɔme veviwo tso wofe gaxɔmenɔnɔ me. Ne èdzea agbagba ɖesiaɖe le anukwareɖiɖi me be yeawɔ dɔ wòadze yefe dɔtɔ ŋu—yeawɔe wòadze amesi “ŋu nu medzena o” gɔ̃ hã ŋu la—àva tu Kristotɔwo fe nɔnɔme siawo abe dzidodo kple dzigbɔgbɔ blewuu ene ɖo. (Petro I, 2:18) Gakpe ɖe eŋu la, àte ŋu ava zu dɔwɔvi bibi aɖe, si ate ŋu ana mɔnukpɔkpɔwo nava ʋu na wò be nàte ŋu ava kpɔ dɔ aɖe si nyo wu awɔ gbaɖegbe. Fifia mina míadzro mɔ bubu aɖewo siwo me míate ŋu ayi edzi anɔ dzidzɔ kpɔm le Yehowa fe subɔsubɔdɔa me la me.
Agbe Bɔbɔe Nɔnɔ Naa Wokpɔa Dzidzɔ
15-17. Nukae srɔ̃tɔ aɖewo srɔ̃ be ate ŋu aɖe xaxa dzi akpɔtɔ, togbɔ be nusi gbɔ wòtso mate ŋu aɖe ɖa keŋkeŋ o hã?
15 Ðewohĩ naneke manyawɔ na wò le dɔ si tɔgbe nèwɔna kple afisi wò dɔa le ŋu o, gake wò agbe fe akpa bubuwo anɔ anyi si dzi nàte ŋu akpɔ ŋusẽ ɖo vie. De ŋugble le nutefekpɔkpɔ si gbɔna ŋu.
16 Srɔ̃tɔ Kristotɔ aɖe kpe hamemegã aɖe va wofe afeme be wòaɖu nu kpli yewo. Le fiẽ ma me la, nɔviŋutsua kple srɔ̃a ka eta nɛ be agbe me nuteɖeamedziwo tsɔtsɔ va le yewo glom ŋkeke siawo me. Togbɔ be wo ame evea siaa fe dɔwɔɖui xɔa wofe ɣeyiɣi katã le wo si hã la, ŋutete mele wo ŋu woadi dɔ bubu o. Womenya ɣeyiɣi didi si woagate ŋu anɔ te ɖe nɔnɔme sia nu o.
17 Esi wobia hamemegãa be wòaɖo aɖaŋu na yewo la, egblɔ na wo be, “Miwɔ Miafe Agbe Wòanɔ bɔbɔe.” Le mɔ ka nu? Ŋutsua kple srɔ̃a zãa gafofo abe etɔ̃ ene ɖe dɔmeyiyi kple gbɔgbɔ ŋu gbesiagbe. Hamemegãa, amesi nya srɔ̃tɔawo nyuie do susua ɖa be woabu ʋuʋu yi afisi te ɖe wofe dɔa ŋu la ŋu kpɔ, ale be woate ŋu aɖe ɣeyiɣi agbɔsɔsɔme si wozãna ɖe mɔzɔzɔ ayi dɔme kple tɔtrɔgbɔ gbesiagbe ŋu dzi akpɔtɔ. Woate ŋu azã ɣeyiɣi si woakpɔ la ɖe nya vevi bubuwo ŋu—alo atsɔe agbɔ ɖe eme ya teti. Ne nuteɖeamedziwo na dzi megadzɔa wò tututu o la, nukata màlé ŋku ɖe wò nɔnɔmea ŋu akpɔ be tɔtrɔ kawoe li yeate ŋu awɔ hã o?
18. Nukatae wòle vevie be woabu tame nyuie hafi awɔ nyametsotso?
18 Mɔ bubu si nu woate ŋu aɖe nuteɖeamedzi dzi akpɔtɔ le enye be woabu nu ŋu nyuie hafi awɔ nyametsotso. Le kpɔɖeŋu me, Kristotɔ aɖe wɔ ɖoɖo be yeatso afe. Togbɔ be metu xɔ kpɔ o hã la, etia xɔ fe nɔnɔmetata kpeɖi aɖe. Fifia eva de dzesii be anye ne yefo asa na kuxi siwo mehiã hafi o ne ɖe ‘yelé ŋku ɖe yefe afɔɖeɖe ŋu’ hafi tia xɔ fe nɔnɔmetataa na yefe afea tsotso. (Lododowo 14:15) Kristotɔ bubu lɔ̃ be yeada megbe na haxɔsetɔ aɖe wòado ga. Le megbedaɖoɖoa nu la, ne gadola la mete ŋu va xe gaa o la, amesi da megbe nɛ ye axee. Le gɔmedzedzea me la, kuxi aɖeke medo mo ɖa o, gake esi ɣeyiɣiawo va nɔ yiyim la, gadola la megava wɔ ɖe ɖoɖoa dzi o. Vɔvɔ̃ ɖo amesi gbɔ wodo gaa le wòbia tso megbedalaa si be wòaxe gadodo bliboa katã. Ema na megbedala la xaxa ale gbegbe. Ðe wòate ŋu afo asa na nu sia ne ɖe wòde ŋugble le nyaa fe akpa sia kpa ŋu nyuie wu hafi lɔ̃ be yeada megbe na amea wòado gaa?—Lododowo 17:18.
19. Mɔ siwo dzi míate ŋu aɖe nuteɖeamedziwo dzi akpɔtɔ le le míafe agbe me dometɔ aɖewoe nye ka?
19 Ne ɖeɖi te mía ŋu la, mígafo nya ta gbeɖe be míate ŋu aɖe nusi te ɖe mía dzi la dzi akpɔtɔ ne míeɖe ɣeyiɣi si míezãna ɖe mía ɖokuisi Biblia sɔsrɔ̃, gbeadzisubɔsubɔdɔa, kple kpekpewo dede ŋu dzi kpɔtɔ o. Elabena nusiawoe nye mɔ vevi siwo dzi míato ate ŋu axɔ Yehowa fe gbɔgbɔ kɔkɔe, si fe kutsetse ɖekae nye dzidzɔ. (Galatiatɔwo 5:22) Zi geɖe la, Kristotɔwo fe dɔwo naa dzidzeme ame, wometea ɖeɖi ame ŋu akpa o. (Mateo 11:28-30) Ate ŋu anye be dɔwɔɖui alo modzakaɖenuwɔnawo boŋue naa ɖeɖi tea mía ŋu, ke menye gbɔgbɔmedɔwo gbɔe wòtso o. Anyimɔmlɔ ɖe ɣeyiɣi nyui dzi ate ŋu akpe ɖe mía ŋu ŋusẽ naɖo mía ŋu. Ɣeyiɣi vi aɖe didi atsɔ agbɔ ɖe eme ate ŋu aɖe vi na mí ŋutɔ. N. H. Knorr, amesi nye Yehowa Ðasefowo fe Dziɖuha la me tɔ vaseɖe esime wòku, lɔ̃a gbɔgblɔ na dutanyanyuigblɔlawo be: “Ne dzi ɖe le mia fo la, nu gbãtɔ si miawɔe nye miagbɔ ɖe eme vie. Miakpɔ nane si mienɔ mɔ kpɔm na o be kuxi ɖesiaɖe kloe nu nya nɔna wu ne miedɔ alɔ̃ nyuie le zã si va yi me!”
20. (a) Ƒo nu tso mɔ siwo dzi míato dzi nanɔ mía dzɔm dometɔ aɖewo ŋu kpuie. (b) Susu kawo ŋue nàte ŋu abu siwo ta wòle be dzi nadzɔ wò ɖo? (Kpɔ aɖaka si le axa 17 me.)
20 Enye mɔnukpɔkpɔ tɔxɛe na Kristotɔwo be wole ‘dzidzɔ Mawu’ la subɔm. (Timoteo I, 1:11) Abe alesi míekpɔe ene la, míate ŋu ayi edzi anɔ dzidzɔ kpɔm ne kuxi sesẽwo dzɔ ɖe mía dzi gɔ̃ hã. Mina Fiaɖufemɔkpɔkpɔa nanɔ susu me na mí ɣesiaɣi, ne wòhiã la, míawɔ asitɔtrɔ le míafe nukpɔsusu ŋu, eye míawɔ míafe agbe wòanɔ bɔbɔe. Ekema nɔnɔme ka ke mee míege ɖo o, míawɔ ɖe apostolo Paulo fe nyawo dzi be: “Dzi nadzɔ mi le Afetɔ la me ɖaasi; megale egblɔm bena: Dzi nadzɔ mi!”—Filipitɔwo 4:4.
De Ŋugble Le Biabia Siawo Ŋu Vevie:
• Nukatae wòle be Fiaɖufemɔkpɔkpɔa nanɔ susume na Kristotɔwo vevie?
• Nukae akpe ɖe mía ŋu míayi edzi anɔ dzidzɔ kpɔm le nɔnɔme sesẽwo me?
• Nukatae wòle be míadze agbagba awɔ míafe agbe wòanɔ bɔbɔe?
• Mɔ kawo nue ame aɖewo wɔ wofe agbe wòle bɔbɔe na wo le?
[Biabiawo]
[Aɖaka/Nɔnɔmetata si le axa 17]
Susu Bubu Siwo ta Míakpɔ Dzidzɔ Ðo
Esi míenye Kristotɔwo ta la, susu geɖewo li, siwo ta míakpɔ dzidzɔ ɖo. Bu esiwo gbɔna ŋu kpɔ:
1. Míedze si Yehowa.
2. Míesrɔ̃ Mawu fe Nya ŋuti nyatefea.
3. Yesu fe vɔsa si dzi míexɔ se na be woate ŋu atsɔ míafe nuvɔ̃wo ake mí.
4. Mawu fe Fiaɖufea le dzi ɖum—xexe yeyea ava kpuie!
5. Yehowa kplɔ mí va gbɔgbɔmeparadiso aɖe mee.
6. Míesea vivi le Kristotɔwo fe hadede tuameɖo me.
7. Mɔnukpɔkpɔ su mía si míewɔa gbefãɖeɖedɔa.
8. Míele agbe, eye lãmesẽ aɖe ya teti le mía si.
Susu bubu siwo ta míakpɔ dzidzɔ ɖo nenie nàte ŋu ayɔ?
[Nɔnɔmetata si le axa 13]
Paulo kple Sila kpɔ dzidzɔ le gaxɔ me gɔ̃ hã
[Nɔnɔmetata siwo le axa 15]
Ðe wò ŋku le dzidzɔ si anɔ Mawu fe xexe yeyea me fe mɔkpɔkpɔa dzia?


text: 3 “Oo Israel-viwo, mise nya si Yehowa gblɔ tso mia ŋu, tso fome blibo si wòkplɔ tso Egipte la ŋu:2 ‘Miawo koe menya le anyigbadzifomewo katã dome.+Esia tae mabia akɔnta mi ɖe miafe vodadawo katã ta ɖo.+3 ‘Ðe ame eve dzea mɔ ɖekae ne womeɖo gbe ɖi oa?4 Ðe dzata ɖea gbe le ave me ne mekpɔ nuléle aɖeke oa?Ðe dzatatsui* tea gbe le efe bebefe ne melé naneke oa?5 Ðe xevi gena ɖe mɔ̃ me le anyigba ne wometre mɔ̃ nɛ oa?*Ðe mɔ̃ fena ne naneke meɖo eme oa?6 Ne woku kpẽ le du me la, ɖe vɔvɔ̃ meɖoa amewo oa?Ne vɔ̃ va du dzi la, menye Yehowa ye hee vɛ oa?7 Elabena Afetɔ Dziɖulagã Yehowa mewɔa nanekeNe meɖe efe tameɖoɖo* fia esubɔla nyagblɔɖilawo hafi o.+8 Dzata ɖe gbe!+ Ame kae mavɔ̃ o?Afetɔ Dziɖulagã Yehowa fo nu! Ame kae agbe nyagbɔgblɔ ɖi?’+9 ‘Miɖe gbefã le mɔ́ sesẽwo tame le AsdodKple mɔ́ sesẽwo tame le Egipte-nyigba dzi.Migblɔ be: “Mifo fu miaho ɖe Samaria-towo ŋu;+Mikpɔ ʋunyaʋunyawɔwɔ si le emeKple ametafatafa siwo le edzi yim le eme la ɖa.+10 Elabena womenya nu dzɔdzɔe wɔwɔ o,Woli kɔ ŋutasesẽ kple gbegblẽ ɖe wofe mɔ́ sesẽwo me gleglegle,” Yehowa ye gblɔe.’11 Eya ta ale Afetɔ Dziɖulagã Yehowa gblɔe nye esi:‘Futɔ aɖe ava ɖe to ɖe anyigba la,+Axɔ ŋusẽ le asiwò,Eye wòaha wò mɔ́ sesẽwo.’+12 Ale Yehowa gblɔe nye esi:‘Ale si ko lãkplɔvi hea lã fe afɔ eve alo efe to kakɛ tso dzata fe nu mee la,Nenemae woahe Israel-viSiwo bɔbɔ nɔ abati xɔasiwo kple aba nyuiwo* dzi le Samaria la hãe.’+13 ‘Misee, ne miaxlɔ̃ nu Yakob fe afe la,’* Afetɔ Dziɖulagã Yehowa, aʋakɔwo fe Mawu, ye gblɔe.14 ‘Elabena gbe si gbe mabia akɔnta Israel ɖe efe aglãdzedze* ta la,+Mabia akɔnta Betel fe vɔsamlekpuiwo hã;+Woaŋe vɔsamlekpui la fe dzowo woage adze anyigba.+15 Magbã vuvɔŋɔlixɔ kple dzomeŋɔlixɔwo siaa.’‘Nyiɖuxɔwo atsrɔ̃,+Eye xɔ gã gãwo* nu ayi,’+ Yehowa ye gblɔe.”


text:
Gbɔdzɔekpɔkpɔ Tso Nuteɖeamedzi Me—Efe Mɔnu Nyui Aɖe
Gbɔdzɔekpɔkpɔ Tso Nuteɖeamedzi Me—Efe Mɔnu Nyui Aɖe
“Mite va gbɔnye, mi amesiwo katã le agbagba dzem, eye agba le mia wum la, eye nye la, mana dzudzɔ mi.”—MATEO 11:28.
1, 2. (a) Nukawoe le Biblia me si ate ŋu aɖe nuteɖeamedzi dzi akpɔtɔ? (b) Aleke Yesu fe nufiafiawo ɖe vii?
ANƆ eme be àlɔ̃ ɖe edzi be egblẽa nu le ame ŋu ne nu tena ɖe ame dzi ɣesiaɣi; enaa ame fe agbe wɔa nublanui ale gbegbe. Biblia ɖee fia be agbawo va te ɖe amegbetɔfomea katã dzi ale gbegbe be ame geɖe le gbɔdzɔe dim vevie tso nuteɖeamedzi siwo xɔ agbe me egbea la me. (Romatɔwo 8:20-22) Gake Ŋɔŋlɔawo ɖe alesi míawɔ akpɔ gbɔdzɔe gã aɖe tso nuteɖeamedziwo me fifia la hã fia. Ðekakpui aɖe si nɔ anyi fe alafa 20 enye esia va yi la fe nuxlɔ̃ame dzi wɔwɔ kple efe kpɔɖeŋu sɔsrɔ̃ mee míato akpɔ gbɔdzɔe sia. Atikpalae wònye, gake amewoe wòlɔ̃ wu. Efo nu wòwɔ dɔ ɖe amewo fe dzi dzi, ekpɔ wofe nuhiahiãwo gbɔ, ekpe ɖe gbɔdzɔgbɔdzɔtɔwo ŋu eye wòfa akɔ na blanuilélawo. Gawu la, ekpe ɖe ame geɖe ŋu woɖo wofe gbɔgbɔmeŋutetewo gbɔ. Esia na be wokpɔ gbɔdzɔe tso nuteɖeamedziwo me, abe alesi wò hã nàte ŋu akpɔe ene.—Luka 4:16-21; 19:47, 48; Yohanes 7:46.
2 Menye suku kɔkɔ si ame aɖewo de le Roma, Atene, alo Alexandria ye ŋutsu sia, Yesu Nazaretetɔ la, de o. Ke hã efe nufiafiawo de du. Nyati vevi aɖe dze le wo katã me: eyae nye, fiaɖufe si dzi Mawu ato aɖu anyigba la dzi nuwo nanyo. Yesu fo nu tso agbenɔnɔ ŋuti gɔmeɖose vevi aɖewo hã ŋu—wonye gɔmeɖose siwo hiã vevie ale gbegbe egbea. Amesiwo srɔ̃a Yesu fe nufiafiawo hewɔa wo dzi la kpɔa viɖewo fifi laa, eye wokpɔa gbɔdzɔe tso nuteɖeamedzi hã me. Màdi be woaɖe vi na ye hã oa?
3. Amekpenya wɔdɔɖeamedzi kae Yesu gblɔ?
3 Ðewohĩ wò susu anɔ wɔwòm evevevee. ‘Ðe ame aɖe si nɔ anyi gbaɖegbe ʋĩ ke ate ŋu akpɔ ŋusẽ gã ma ɖe nye agbe dzi fifia?’ Se Yesu fe amekpenya siawo ɖa ko: “Mite va gbɔnye, mi amesiwo katã le agbagba dzem, eye agba le mia wum la, eye nye la, mana dzudzɔ mi. Mitsɔ nye kɔkuti la ɖo mia ɖokui dzi, eye miasrɔ̃ nu tso gbɔnye, elabena nye dɔme fa, eye mebɔbɔ ɖokuinye ɖe anyi le dzi me, eye miakpɔ dzudzɔ na miafe luʋɔwo. Elabena nye kɔkuti la le bɔbɔe, eye nye agba la le wodzoe.” (Mateo 11:28-30) Efe nyaa gɔme ɖe? Mina míadzro nya siawo me ayi ŋgɔ vie akpɔ alesi woate ŋu akpe ɖe mía ŋu míakpɔ gbɔdzɔe tso nuteɖeamedzi mee.
4. Amekawoe Yesu fo nu na, eye nukatae nusi wobia tso efe nyaselawo si la wɔwɔ ate ŋu asesẽ na wo ɖo?
4 Yesu fo nu na ame geɖe siwo nɔ agbagba dzem anukwaretɔe be yewoawɔ se dzi gake ‘agba nɔ wo wum’ le esi Yudatɔwo fe kplɔlawo na mawusubɔsubɔ zu agba kpekpe wole tsɔtsɔm ta. (Mateo 23:4) Wowɔ se gbogbo aɖewo ɖe agbe fe akpa sia akpa kloe ŋu. Ðe mate ɖe dziwò ne woanɔ gbɔgblɔm na wò ɣesiaɣi be “mègawɔ” nusi alo nu kemɛ oa? Gake amewo kpɔkplɔ yi nyatefe, dzɔdzɔenyenye, kple agbe si nyo wu gbɔ tae Yesu le amewo kpem be woaɖo to ye ɖo. Ẽ, toɖoɖo Yesu Kristo dzie woato anya nyatefe Mawu la, elabena eya dzie amewo to te ŋu nya amesi Yehowa nye—eya dzi kee woagato egbea ate ŋu anyae. Yesu gblɔ be: “Amesi ke kpɔm la, ekpɔ Fofo la [hã].”—Yohanes 14:9.
Ðe Nu Te Ðe Dziwò Akpa le Agbe Mea?
5, 6. Ne wotsɔ wo sɔ kple wo nɔewo la, aleke nɔnɔme siwo me amewo wɔa dɔ le le Yesu ŋɔli kple fe si woxena na wo kpakple míafe ŋkekea me tɔwo le?
5 Ðewohĩ àtsɔ ɖe le nya sia me elabena dɔ si wɔm nèle alo nɔnɔme si me wò fomea le fe agba ate ŋu anɔ tetem ɖe dziwò ale gbegbe. Alo ɖewohĩ agbanɔamedzi bubuwo ate ŋu awu tsɔtsɔ na wò. Ne nenemae la, ke wò nya la ɖi dzianukwaretɔ siwo Yesu do goe eye wòkpe ɖe wo ŋu la tɔ. Le kpɔɖeŋu me, de ŋugble le dɔwɔɖuinyawo ŋu kpɔ. Enye taɖui na ame geɖe egbea, eye nenema ke wònɔ na ame geɖe le Yesu ŋɔli.
6 Ɣemaɣi la, dɔwɔlawo tsoa hloloe gafofo 12 gbesiagbe, ŋkeke 6 le kwasiɖa me, eye zi geɖe la, denario ɖeka koe woxɔna ɖe ŋkeke bliboa fe dɔwɔwɔ ta. (Mateo 20:2-10) Vovototo kae le fetu ma kple esi nèxɔna alo xɔ̃wòwo xɔna dome? Asesẽ be woatsɔ blematɔwo fe fetu asɔ kple míafe ɣeyiɣia me tɔ. Mɔ siwo nu míate ŋu ato atsɔ wo asɔ kple wo nɔewo fe ɖee nye be míabu nusi fetua ate ŋu afle ŋu. Agbalẽnyala aɖe gblɔ be le Yesu ŋɔli la, abolo ɖeka si wotsɔ luwɔ kplu ene mee fe home anɔ gafofo ɖeka fe dɔwɔwɔ fe fetu. Bubu gblɔ be wein nyui kplu ɖeka fe home anye gafofo eve fe dɔwɔwɔ fe fetu. Àte ŋu akpɔe le numekuku siawo me be amewo wɔa dɔ sesẽ ɣeyiɣi didi ɣemaɣi hafi kpɔa nu ɖuna. Wohiã gbɔdzɔe kple dzidzeme abe alesi míawo hã míehiãe ene. Ne ame aɖe fe dɔ mee woxɔ wò ɖo la, ɖewohĩ àse le ɖokuiwò me be wozia ye dzi be yeawɔ dɔ geɖe. Zi geɖe la, ɣeyiɣi menɔa mía ŋu míete ŋu bua nuwo ŋu nyuie hafi tsoa nya me o. Àlɔ̃ ɖe edzi be yele gbɔdzɔe dim vevie.
7. Aleke amewo xɔ nya si Yesu gblɔe?
7 Edze fã be alesi Yesu kpe amesiwo katã ‘agba wu’ la avivi na nyasela geɖe ŋutɔ ɣemaɣi. (Mateo 4:25; Marko 3:7, 8) Eye ɖo ŋku edzi be Yesu do ŋugbe kpe ɖe eŋu be “mana dzudzɔ mi.” Ŋugbedodo ma ke gali egbea hã. Ne míawo hã míele ‘agbagba dzem eye agba wu mí’ la, ŋugbedodo ma ate ŋu anye míawo hã mía tɔ. Eye ate ŋu anye míafe lɔlɔ̃tɔ siwo le nɔnɔme mawo tɔgbe me hã tɔ.
8. Aleke vinyinyi kple tsitsi naa agba gatena ɖe amewo dzii?
8 Nu bubuwo hã li siwo zu agba kpekpe na amewo. Vinyinyi nye kuxi gã aɖe. Vinyenye gɔ̃ hã ate ŋu anye kuxi. Tagbɔdɔ kple lãmesẽkuxiwo ɖea fu na amesiwo fe agbɔsɔsɔ le dzidzim ɖe edzi, fe ka kee woxɔ o. Eye togbɔ be amewo ate ŋu anɔ agbe wòadidi wu hã la, kuxi tɔxɛwo li siwo me ame tsitsiwo tona, togbɔ be wowɔ ŋgɔyiyi le atikenyawo me hã.—Nyagblɔla 12:1.
Kɔkuti la Tsɔtsɔ
9, 10. Nuka fe dzesie kɔkuti nye le blema, eye nukatae Yesu kpe amewo be woatsɔ yefe kɔkuti aɖo wo ɖokui dzi?
9 Ède dzesii be le nya siwo míeyɔ tso Mateo 11:28, 29 me la, Yesu gblɔ be: ‘Mitsɔ nye kɔkuti la ɖo mia ɖokui dzi, eye miasrɔ̃ nu tso gbɔnyea’? Ɣemaɣi la, ame tsɛwo ase le wo ɖokui me abe kɔkuti tee yewole dɔ wɔm le ene. Tso blema ke la, kɔkuti nye kluvimenɔnɔ alo ame subɔsubɔ fe dzesi. (Mose I, 27:40; Mose III, 26:13; Mose V, 28:48) Kɔkuti ŋutɔŋutɔ nɔ dɔwɔla siwo Yesu do goe dometɔ geɖe fe kɔ wotsɔ nɔ agba kpekpewo tsɔmee. Le alesi wowɔ kɔkutiae nu la, ate ŋu anɔ kɔ alo abɔta na ame evɔ amea mase veve boo o, alo ate ŋu ana wòase veve vevie. Esi Yesu nye atikpala ta, ɖewohĩ ekpaa kɔkuti, eye anya alesi wòakpae wòanɔ “bɔbɔe,” mave abɔta na ame o. Ðewohĩ etsɔa lãgbalẽ alo avɔ fana ɖe kɔkutia fe tefe siwo aka ame fe ŋutilã bene etsɔtsɔ kɔ agbae naka bɔbɔ na ame alesi woanya wɔe.
10 Esi Yesu gblɔ be, “Mitsɔ nye kɔkuti la ɖo mia ɖokui dzi” la, anye ɖe wòtsɔ eɖokui nɔ sɔsɔm kple amesi kpaa kɔkuti nyuie ale be wòanɔ “bɔbɔe” na dɔwɔla siwo wotsɔ wo de kɔ kple abɔta na. Eyata Yesu gblɔ kpee be: “Nye agba la le wodzoe.” Esia fia be kɔkutia mevea abɔta na ame o, eye dɔ si woawɔ hã menye kluvidɔ o. Ele eme be menye ɖe Yesu nɔ gbɔgblɔm na efe nyaselawo be yeana woakpɔ gbɔdzɔe tso nuteɖeamedzi siwo katã nɔ anyi ɣemaɣi la me enumake esime wòkpe wo be woatsɔ yefe kɔkuti la ya o. Ke hã nukpɔsusu bubu si wòtsɔ ɖo wofe ŋkume ana woakpɔ gbɔɖeme geɖe. Tɔtrɔ siwo woawɔ le agbenɔnɔ kple alesi wowɔa nui me hã ana woakpɔ gbɔdzɔe. Vevietɔ mɔkpɔkpɔ sẽŋu si me kɔ nyuie akpe ɖe wo ŋu be nu mate ɖe wo dzi fũ le agbe me o.
Àte Ŋu Akpɔ Gbɔdzɔe
11. Nukatae menye kɔkutiwo tsɔtsɔ ɖɔ li wo nɔewo fe nya gblɔm Yesu nɔ o?
11 Taflatse de dzesii be menye ɖe Yesu le gbɔgblɔm be amewo natsɔ kɔkuti aɖe aɖɔ li bubui o. Romatɔwo akpɔtɔ aɖu dukɔa dzi, abe alesi egbegbe dziɖuɖuwo le dukɔ siwo me Kristotɔwo le dzi ɖumee ene. Womaɖe adzɔ siwo Romatɔwo xɔna le amewo si le fe alafa gbãtɔ me la ɖa o. Lãmesẽ kple ga kuxiwo akpɔtɔ anɔ anyi. Blibomademade kple nuvɔ̃ ayi edzi anɔ ŋusẽ kpɔm ɖe amewo dzi. Ke hã ne woxɔ Yesu fe nufiafia la, woakpɔ gbɔdzɔe, abe alesi míawo hã míate ŋu akpɔe egbea ene.
12, 13. Nuka dzie Yesu te gbe ɖo be eyae ana gbɔdzɔe, eye aleke ame aɖewo wɔ nui esi wosee?
12 Kɔkuti fe kpɔɖeŋu si Yesu wɔ la fe akpa vevi aɖe ku ɖe nusrɔ̃lawo wɔwɔ dɔa ŋu. Ðikekemanɔmee la, Yesu fe dɔ vevitɔe nye nufiafia amewo, vevietɔ le Mawu Fiaɖufea ŋuti. (Mateo 4:23) Eyata esi wògblɔ be, “Mitsɔ nye kɔkuti la ɖo mia ɖokui dzi” la, ɖikeke mele eme o be eyomedzedze le dɔ ma ke wɔwɔ me hã anɔ eme godoo. Nuŋlɔɖi siwo le Nyanyuigbalẽawo me fia be Yesu ʋã anukwaretɔwo wotrɔ wofe dɔwɔɖuiwo, esi nye nusi ŋu ame akpa gãtɔ tsia dzi ɖo vevie. Ðo ŋku alesi wòyɔ Petro, Andrea, Yakobo, kple Yohanes dzi, be: “Miva nɔ yonyeme, eye mawɔ mi miazu ameɖelawo.” (Marko 1:16-20) Efia alesi tɔfodela mawo fe dzi adze emee ne wowɔ dɔ si wòtsɔ ɖo nɔfe gbãtɔ le efe agbe me, eye wowɔe le efe mɔfiafia te kple efe kpekpeɖeŋu me.
13 Yudatɔ siwo se efe nyawo la dometɔ aɖewo se eme eye wotsɔe de dɔwɔwɔ me. Tsɔ susu kpɔ futa nudzɔdzɔ si ŋu míexlẽ nu le le Luka 5:1-11 la ɖa. Tɔfodela ene dagba zã bliboa katã gake womekpɔ lã aɖeke ɖe o. Kasia ko wofe ɖɔwo yɔ! Menye nudogoɖenunue o; esi Yesu de asi nya la me tae. Esi wonyè kɔ kpɔ fua ta ɖa la, wokpɔ ame gbogbo aɖe siwo Yesu fe nufiafiawo nya nɔ sesem na ale gbegbe. Esia na nusi Yesu gblɔ na ame ene mawo be, “Tso esia dzi yina la èle amewo ɖe ge” la me kɔ. Nukae wowɔ? ‘Woku ʋuawo va fo ɖe go, eye wogblẽ nusianu ɖi va dze eyome.’
14. (a) Aleke míawɔ akpɔ gbɔdzɔe egbea? (b) Nyanyui si naa gbɔɖeme ame kae Yesu ɖe gbefãe?
14 Ne míagblɔe tututu la, wò hã àte ŋu awɔ nu nenema. Biblia me nyatefea fiafia amewo fe dɔa gale edzi yim fifia. Yehowa Ðasefo siwo ade miliɔn ade le xexeame katã wɔ ɖe Yesu fe amekpekpea be ‘woatsɔ yefe kɔkuti la aɖo wo ɖokui dzi’ la dzi va zu ‘ameɖelawo.’ (Mateo 4:19) Ame aɖewo tsɔe wɔ wofe ɣeyiɣiawo katã fe dɔe, ame bubuwo zãa ɣeyiɣi agbɔsɔsɔ si woate ŋui ɖe ewɔwɔ ŋu. Amesiawo katã kpɔa gbɔdzɔe le dɔ sia me, eye esia wɔnɛ be nuteɖeamedzi dzi ɖena kpɔtɔna na wo le wofe agbenɔnɔ me. Nusiwo esia wɔwɔ bia fe ɖee nye be woawɔ nusi doa dzidzɔ na wo, si nye nyanyuia—“fiaɖufe la fe nyanyui” la—gbɔgblɔ na amewo. (Mateo 4:23) Nyanyui gbɔgblɔ nyea dzidzɔ ɣesiaɣi vevietɔ nyanyui sia koŋ. Nu vevi siwo míehiã bene míatsɔ akpe ɖe amewo ŋu be woakpɔe be woate ŋu anɔ agbe si me nuteɖeamedziwo magasɔ gbɔ ɖo fũ o la le Biblia me.—Timoteo II, 3:16, 17.
15. Aleke nàwɔ nusiwo Yesu fia le alesi míanɔ agbee ŋu naɖe vi wò?
15 Nusiwo Yesu fia le alesi míanɔ agbee ŋu ɖe vi na amesiwo fifi laa koe wodze nusɔsrɔ̃ tso Mawu fe Fiaɖufea ŋu la gɔ̃ hã vaseɖe afi aɖe. Ame geɖe ate ŋu agblɔe nyatefetɔe be Yesu fe nufiafiawo na gbɔdzɔe yewo eye wòna yewotrɔ yewofe agbenɔnɔ kura. Wò ŋutɔ àte ŋu akpɔ nya sia fe nyatefenyenye ne èlé ŋku ɖe gɔmeɖose siwo dze le Yesu fe agbenɔnɔ kple subɔsubɔdɔ me nuŋlɔɖiwo me, vevietɔ esiwo le Nyanyui siwo Mateo, Marko, kple Luka ŋlɔ me.
Alesi Nàwɔ Akpɔ Gbɔdzɔe
16, 17. (a) Afikae nàte ŋu akpɔ Yesu fe nufiafia veviawo dometɔ aɖewo le? (b) Nukae wòle be míawɔ bene míakpɔ gbɔdzɔe si tsoa Yesu fe nufiafiawo tsɔtsɔ wɔ dɔe me?
16 Le fe 31 M.Ŋ. fe adame la, Yesu fo nufo ɖedzesi aɖe si ŋu xexeame katã nya nu tsoe va de asi na egbegbe gɔ̃ hã. Wolɔ̃a eyɔyɔ be Todzimawunya la. Woŋlɔe ɖe Mateo ta 5 vaseɖe ta 7 kple Luka ta 6, eye efe nufiafiawo dometɔ geɖe dze kpokploe le eme. Àte ŋu akpɔ Yesu fe nufiafia bubuwo le Nyanyuigbalẽawo fe akpa bubuwo. Togbɔ be nya siwo wògblɔ tsɔtsɔ wɔ dɔe le míafe agbenɔnɔ me ate ŋu anye nu sesẽ hã la, wo dometɔ geɖe gɔmesese le bɔbɔe. Nukata màtsɔ ŋugblemeyiyi axlẽ ta mawo fɔléleɖeŋutɔe o? Na ŋusẽ si le efe nyawo me nawɔ dɔ ɖe wò tamebubu kple nɔnɔme dzi.
17 Edze fã be woate ŋu aɖo Yesu fe nufiafiawo ɖe mɔ vovovo nu. Mina míaɖo efe nufiafia veviwo ɖe hatsotso me ale be míate ŋu axlẽ wo dometɔ ɖeka gbesiagbe le ɣletia me, kple susu be nàtsɔ wo ade dɔwɔwɔ me le wò agbenɔnɔ me. Le mɔ ka nu? Mègafu du to wo me dzradzradzra o. Ðo ŋku dziɖula kesinɔtɔ si bia Yesu Kristo be, “Nuka mawɔ, be manyi agbe mavɔ la dome mahã?” la dzi. Esi Yesu gbugbɔ gblɔ Mawu fe Sea me nudidi veviwo nɛ vɔ la, ŋutsu sia gblɔ be yele wo dzi wɔm xoxo. Ke hã enya be ele be yeagawɔ nusi de ŋgɔ wu ema. Yesu bia tso esi be wòagadze agbagba ayi ŋgɔ wu atsɔ Mawu fe gɔmeɖosewo ade dɔwɔwɔ me, be wòazu nusrɔ̃la si me dzo le. Edze fã be ema ya wɔwɔ glo ŋutsua. (Luka 18:18-23) Eyata ehiã be amesi di be yeasrɔ̃ Yesu fe nufiafiawo egbea la naɖo ŋku edzi be vovototo le dzidzɔkpɔkpɔ ɖe nufiafiaawo ŋu kple wo tsɔtsɔ de dɔwɔwɔ me ŋutɔŋutɔ, si ɖea nuteɖeamedzi dzi kpɔtɔna, la dome.
18. Wɔ alesi nàte ŋu azã aɖaka si le nyati sia me wòaɖe vi na wò la fe kpɔɖeŋu.
18 Be nàtsɔ adze ŋkuléle ɖe Yesu fe nufiafiawo ŋu eye nàtsɔ wo adze dɔwɔwɔ gɔmee la, lé ŋku ɖe nyati gbãtɔ si dze le aɖaka si le nyati sia me ŋu. Woyɔ Mateo 5:3-9 le afisia. Le nyatefe me, mía dometɔ ɖesiaɖe míate ŋu atsɔ ɣeyiɣi didi aɖe ade ŋugble le nuxlɔ̃amenya nyui deŋgɔ siwo le kpukpui mawo me ŋu. Gake ne èda ŋku ɖe kpukpui mawo me la, nukae nàgblɔ tso nɔnɔme si wòle be wòanɔ mía si ŋu? Ne le nyatefe me, èdi be yeakpɔ ta na nusiwo wòagblẽ le ŋuwò ne nu te ɖe dziwò akpa le agbe me la, nukae ate ŋu akpe ɖe ŋuwò? Vi kae wòaɖe na wò ne èdzi alesi nèbua gbɔgbɔmenuwo ŋui ɖe edzi eye nèna nusiawo xɔ wò tamesusu fe akpa gãtɔ? Ðe agbemedzimaɖitsitsi aɖewo le dziwò siwo ŋu mele be nàtsi dzi ɖo boo o bene nàkpɔ vovo ɖe gbɔgbɔmenuwo ŋu wua? Ne èwɔe nenema la, adzi wò dzidzɔkpɔkpɔ ɖe edzi.
19. Nukae nàte ŋu awɔ adzi wò nugɔmesese ɖe edzi?
19 Mègatɔe ɖe afima o. Nukata màdzro kpukpui mawo me kple Mawu subɔla bubu o? Ate ŋu anye srɔ̃wò, wò fometɔ kplikplilkpli loo, alo xɔ̃wò aɖe. (Lododowo 18:24; 20:5) Ðo ŋku edzi be ame bubu aɖee dziɖula si nye kesinɔtɔ la bia nya si do fome kple esiae—eyae nye Yesu. Nyaŋuɖoɖo si wòxɔ ate ŋu adzi efe dzidzɔkpɔkpɔ kple agbe didi nɔnɔ ɖe edzi hafi. Hati tadeagula si nàdzro kpukpui mawo me kplii mede Yesu nu ya o; gake dzeɖoɖo tso Yesu fe nufiafiawo ŋu aɖe vi na mia kplii siaa. Mègahe esia wɔwɔ ɖe megbe o.
20, 21. Ðoɖo ka dzie nàte ŋu azɔ ɖo asrɔ̃ nu tso Yesu fe nufiafiawo ŋu, eye aleke nàwɔ akpɔ alesi nèle ŋgɔ yimee le ewɔwɔ me?
20 Galé ŋku ɖe aɖaka si le nyati sia me si nye “Nufiafia Siwo Akpe Ðe Ŋuwò” la ŋu ake. Woɖo nufiafia siawo ɖe hatsotso me be ne eglo la, nàde ŋugble le nufiafia ɖeka ya teti ŋu gbesiagbe. Gbã la, àte ŋu axlẽ nusi Yesu gblɔ le kpukpui siwo woyɔ la me. Emegbe bu efe nyaawo ŋu. De ŋugble tso alesi nàte ŋu atsɔ wo ade dɔwɔwɔ mee le wò agbenɔnɔ me ŋu. Ne èkpɔ be yele ewɔm xoxo la, ke kpɔe ɖa be nukae yeagate ŋu awɔ akpee be yeanɔ agbe ɖe Mawu fe nufiafia ma nu hã. Wɔ dɔ le eŋu gbemagbe. Ne ehiã agbagbadzedze be nàse egɔme alo nàkpɔ alesi nàtsɔe ade dɔwɔwɔ mee la, ke gazã ŋkeke bubu ɖe eŋu. Gake nenɔ susu me na wò be mele be nàtsɔe awɔ dɔe wòama wò vɔ keŋkeŋ hafi ayi bubu dzi o. Ŋufɔke bubu la, àte ŋu ade ŋugble tso nufiafia bubu ŋu. Le kwasiɖaa fe nuwuwu la, àte ŋu adzro alesi nète ŋu tsɔ Yesu fe nufiafia ene alo atɔ̃ wɔ dɔe me. Tsɔ bubuwo kpee le kwasiɖa si kplɔe ɖo me, wɔe gbesiagbe. Ne èkpɔ be yemete ŋu tsɔ nufiafia aɖe wɔ dɔe wòde go o la, dzi megaɖe le fowò o. Adzɔ ɖe Kristotɔ ɖesiaɖe dzi nenema. (Kronika II, 6:36; Psalmo 130:3; Nyagblɔla 7:20) Yi edzi nenema kwasiɖa etɔ̃lia kple enelia.
21 Le abe ɣleti ɖeka me ene la, àwu nyati 31 la katã nu. Èɖawu enu ɣemaɣi alo emegbe vie o, aleke nàse le ɖokuiwò me ne èwɔ esia? Ðe mana nàkpɔ dzidzɔ ɖe edzi vie, ɖewohĩ nàvo le ɖokuiwò me wu oa? Ne menye ŋgɔyiyi boo aɖekee nèwɔ o hã la, anɔ eme be anɔ bɔbɔe na wò wu be nànɔ te ɖe nuteɖeamedzi nu, eye nàkpɔ mɔ si nu nàto ayi edzi anɔ te nɔm ɖe enu. Mègaŋlɔ be be nya vevi nyui bubuwo le Yesu fe nufiafia me siwo medze le nyaɖoɖo sia me o. Nukata màdi efe ɖewo eye nàdze agbagba atsɔ wo ade dɔwɔwɔ me o?—Filipitɔwo 3:16.
22. Nukae ate ŋu ado tso Yesu fe nufiafiawo dzi wɔwɔ me, gake nya la fe akpa ka ŋue wòle be míagasrɔ̃ nu le?
22 Àte ŋu akpɔe be togbɔ be menye ɖe Yesu fe kɔkutia mekpena kura o hã la, le nyatefe me, enye kɔkuti bɔbɔe. Agba si le efe nufiafiawo xɔxɔ kple efe nusrɔ̃lanyenye me le wodzoe. Yesu xɔlɔ̃ vevi apostolo Yohanes lɔ̃ ɖe edzi le eya ŋutɔ fe fe 60 kple edzivɔ fe nutefekpɔkpɔ me be: “Lɔlɔ̃ na Mawu enye si bena, míalé efe seawo me ɖe asi, eye efe seawo mesesẽ o.” (Yohanes I, 5:3) Kakaɖedzi ma ke ate ŋu anɔ wò hã asiwò. Ɣeyiɣi didime sinu nètsɔ Yesu fe nufiafiawo wɔ dɔe la, nenemae nàkpɔe be nusiwo nana be nuwo tena ɖe ame geɖe dzi kakaka le agbe me egbea la dzi aka aɖe akpɔtɔ na wò. Àkpɔe be yekpɔ gbɔdzɔe gã aɖe. (Psalmo 34:9 ) Ke hã Yesu fe kɔkuti bɔbɔe la fe akpa aɖe li si ŋu wòle be nàbu. Yesu gblɔ hã be yefe ‘dɔme fa, eye yebɔbɔ ye ɖokui ɖe anyi le dzi me.’ Aleke nya sia do fome kple nusi srɔ̃m míele tso Yesu gbɔ kple alesi míele eyama srɔ̃mee? Míadzro eme le nyati si kplɔe ɖo me.—Mateo 11:29.
Aleke Nàɖo Wò Ŋui?
• Nukatae wòle be míava Yesu gbɔ ne míele gbɔdzɔe dim tso nuteɖeamedzi siwo wu tsɔtsɔ na mí me?
• Nuka fe kpɔɖeŋue kɔkuti nye, eye nukatae?
• Nukatae Yesu kpe amewo be woava tsɔ yefe kɔkuti la?
• Aleke nàwɔ akpɔ gbɔdzɔe le gbɔgbɔ me?
[Biabiawo]
[Nya si ɖe dzesi si le axa 14]
Yehowa Ðasefowo fe fe 2002 fea fe mawunyakpukpui anye: “Mite va gbɔnye, . . . eye nye la, mana dzudzɔ mi.”—Mateo 11:28.
[Aɖaka/Nɔnɔmetata si le axa 12, 13]
Nufiafia Siwo Akpe Ðe Ŋuwò
Nu nyui kawoe nàte ŋu akpɔ le Mateo ta 5 vaseɖe ta 7 me? Àkpɔ nusiwo Nufiala Gã Yesu fia le Galilea-to aɖe ŋu la le ta siawo me. Taflatse xlẽ kpukpui siwo dze le ete le wò ŋutɔ wò Biblia me, eye nàbia nya siwo ku ɖe wo ŋu la ɖokuiwò.
1. 5:3-9 Nuka gblɔm kpukpui siawo le nam tso nɔnɔme si meɖena fiana ŋu? Aleke mawɔ adzi nye dzidzɔkpɔkpɔ ɖe edzi? Aleke mawɔ alé fɔ ɖe nye gbɔgbɔmenuhiahiãwo ŋu geɖe wu?
2. 5:25, 26 Nuka wɔwɔe nyo wu dzrehehegbɔgbɔ si le ame geɖe me la sɔsrɔ̃?—Luka 12:58, 59.
3. 5:27-30 Nuka dzie Yesu fe nyawo te gbe ɖo le nana be gbɔdɔdɔ nuwɔnawo nayɔ susu me na mí ŋu? Aleke tamebubu sia tsitsri adzi nye dzidzɔkpɔkpɔ kple ŋutifafa ɖe edzii?
4. 5:38-42 Nukatae wòle be madze agbagba atsri nyahehe kple wɔɖenuiwɔwɔ si bɔ ɖe amewo me egbea?
5. 5:43-48 Aleke wòaɖe vii nam wu be manya hatinye siwo anye ne mabu wo ketɔwoe hafi la nyuie? Nukae wòate ŋu adzɔ bɔbɔe be nusia wɔwɔ ahe vɛ le fuléle si anɔ mía kple wo dome la dzi ɖeɖe kpɔtɔ alo eɖeɖeɖa kura me?
6. 6:14, 15 Ne ɣeaɖewoɣi nyemete ŋu tsɔa nya kena bɔbɔe o la, ɖe wòate ŋu anye ŋubiabiã alo nyaléleɖedɔme gbɔ koŋue wòatsoa? Aleke mawɔ atrɔ nɔnɔme ma?
7. 6:16-18 Ðe metsia dzi ɖe alesi medzenae le amewo ŋkume ŋu wu amesi menye le ememe ŋutɔŋutɔa? Nuka ŋue wòle be malé fɔ ɖo wu?
8. 6:19-32 Nukae wòate ŋu agblẽ ne metsi dzi akpa ɖe ga kple nunɔamesiwo ŋu? Nukawo ŋu bubue akpe ɖe ŋunye be mada asɔ le go sia me?
9. 7:1-5 Aleke mesena le ɖokuinye me ne mele amesiwo lɔ̃a fɔbubu ame, eye wodia vodada le ame ŋu, amesiwo megbea gbegblẽfe kpɔkpɔ le ame ŋu o gbɔ? Nukata wòle vevie be matsri amesiawo sɔsrɔ̃?
10. 7:7-11 Ne kutrikuku le nubiabia Mawu me nyo la, ke le agbemenuwɔna bubuwo hã me ɖe?—Luka 11:5-13.
11. 7:12 Togbɔ be menya Sikasededea hã la, zi nenie metsɔa nuxlɔ̃ame sia wɔ dɔe le nuwɔwɔ ɖe amewo ŋu me?
12. 7:24-27 Esi wònye nye agbanɔamedzie wònye be mafia mɔ ɖokuinye la, nukae mate ŋu awɔ atsɔ anɔ dzadzram ɖo ɖe yafofo siwo nye kuxiwo kple tɔɖɔɖɔ siwo nye xaxawo ŋu? Nukatae wòle be manɔ nusia ŋu bum fifia?—Luka 6:46-49.
Nufiafia bubu siwo ŋu mate ŋu ade ŋugble le:
13. 8:2, 3 Aleke mate ŋu aɖe veveseseɖeamenu afia amesiwo dzi nuwo medee o, abe alesi Yesu wɔe zi geɖe ene?
14. 9:9-38 Ðe nublanuikpɔkpɔ nye nye agbenɔnɔ fe akpa vevi aɖea, eye aleke mawɔ aganye nublanuikpɔla wu?
15. 12:19 Esi mesrɔ̃ nu tso nyagblɔɖi si ku ɖe Yesu ŋu la, ɖe medzea agbagba be matsri nyaʋiʋlia?
16. 12:20, 21 Nu nyui kae mate ŋu awɔ ne nyemetsɔa nye nyagbɔgblɔ kple nuwɔna doa nuxaxa na amewoe o?
17. 12:34-37 Nuka ŋue melɔ̃a nufofo le zi geɖe? Menya be mefia aŋuti la, aŋutitsie dona, eyata nukatae wòle be mabu nusiwo le menye, nusi le nye dzi me ŋu?—Marko 7:20-23.
18. 15:4-6 Nukae mesrɔ̃ tso Yesu fe nyawo me le beléIe na ame tsitsiwo lɔlɔ̃tɔe gome?
19. 19:13-15 Nukae wòle be magbɔ dzi ɖi awɔ?
20. 20:25-28 Nukatae viɖe mele eme be míazã ŋuse le esi ŋusẽ ma le mía si ko ta o? Aleke mawɔ asrɔ̃ Yesu le esia me?
Nufiafia bubuwo, le Marko fe nuŋlɔɖia me:
21. 4:24, 25 Aleke gbegbe alesi mewɔa nu ɖe amewo ŋu le vevie?
22. 9:50 Ne nye nyagbɔgblɔ kple nuwɔna ɖɔ ʋu la, nu nyui kawoe ate ŋu ado tso eme?
Mlɔeba, nufiafia siwo Luka ŋlɔ ɖi dometɔ ʋɛ aɖewo:
23. 8:11, 14 Ne mena dzitsitsi, hokpɔkpɔ, kple vivisesedidi xɔ nɔfe vevitɔ le nye agbe me la, nukae wòate ŋu ahe vɛ?
24. 9:1-6 Togbɔ be dɔdaŋusẽ le Yesu si hã la, nukae wòda ɖe nɔfe gbãtɔ na esia?
25. 9:52-56 Ðe dzi kuam kabakabaa? Ðe metsri wɔɖenui wɔwɔa?
26. 9:62 Aleke wòle be mabu nye agbanɔamedzi si nye be mafo nu tso Mawu Fiaɖufea ŋu lae?
27. 10:29-37 Aleke mawɔ aɖee afia be havie menye, ke menye amesi metsɔ ɖeke le amewo fe nya me o?
28. 11:33-36 Tɔtrɔ kawoe mate ŋu awɔ be nuwo nanɔ bɔbɔe wu le nye agbenɔnɔ me?
29. 12:15 Ƒomedodo kae le agbe kple nunɔamesiwo dome?
30. 14:28-30 Ne megbɔ dzi ɖi da nyametsotsowo kpɔ nyuie la, nukae mate ŋu afo asa na, eye vi kae wòaɖe nam?
31. 16:10-12 Vi kawoe nutefewɔwɔgbenɔnɔ aɖe nam?
[Nɔnɔmetata siwo le axa 10]
Agbeɖeɖedɔ si míewɔna le Yesu fe kɔkutia tsɔtsɔ me la naa gbɔdzɔe ame